Ивица Дачић изразио наду у наставак помоћи коју УНХЦР пружа избеглицама са боравиштем у Србији | Socijalistička partija Srbije\nIvica Dačić izrazio nadu u nastavak pomoći koju UNHCR pruža izbeglicama sa boravištem u Srbiji Vesti\n10 septembra, 2019 u 14:11\nU prijateljskom razgovoru Šoder je obavestio našu stranu o stanju i razvoju nacionalnih i regionalnih programa za čiju implementaciju u Republici Srbiji su zaduženi UN i UNHCR. Posebna pažnja je posvećena pripremama za generalnu debatu predstojećeg 74. zasedanja Generalne skupštine Ujedinjenih nacija, koje počinje 24. septembra u Njujorku, pripremama za 70. zasedanje Izvršnog komiteta UNHCR, koje počinje 7. oktobra u Ženevi, kao i pripremama za prvi Globalni forum o izbeglicama, koji počinje 17. decembra u Ženevi.\nPrvi potpredsednik Vlade i ministar spoljnih poslova Republike Srbije Ivica Dačić se zahvalio na pruženim informacijama. Najavio je da će naša delegacija, na čijem čelu će biti predsednik Vučić, uzeti aktivno učešće na generalnoj debati u Njujorku. Podržavši rad Kancelarije, izrazio je nadu u nastavak pomoći i podrške koju UNHCR kontinuirano pruža našim nadležnim organima u vezi sa izbeglicama sa prostora bivše Jugoslavije sa boravištem u Srbiji, kao i sa 200.000 interno raseljenih lica sa KiM, odnosno u izbegličkoj i migrantskoj krizi.


ĐUKANOVIĆ PORUČIO VLADI: Neću potpisati ni predlog za razrešenje načelnika generalštaba - Informer\nPredsednik Crne Gore Milo Đukanović poručio je da neće potpisati Predloge odluka za razrešenje načelnika Generalštaba Vojske Crne Gore general-majora Dragutina Dakića i majora Rajka Pešića. Predsednik je poručio da će umesto toga sazvati sednicu Saveta za odbranu i bezbednost.\nĐukanović navodi da je iz Ministarstva odbrane dobio Predlog odluke za razrešenje načelnika Generalštaba Vojske Crne Gore, general-majora Dragutina Dakića.\nIstovremeno dostavljen mu je, kako kaže, i primerak Predloga o razrešenju i prestanku službe general-majora Rajka Pešića.\n„Oba akta su potpisana od strane dvojice članova Saveta za odbranu i bezbednost, gospodina Alekse Bečića, predsednika Skupštine Crne Gore i gospodina Zdravka Krivokapića, predsednika Vlade Crne Gore. Takođe, iz medija sam saznao da je ove Predloge odluka pratila i odluka ministarke odbrane o penzionisanju načelnika Generalštaba Vojske Crne Gore, general-majora Dragutina Dakića“, navodi Đukanović.\nPodseća da je Odluka o postavljenju i razrešenju načelnika Generalštaba u isključivoj nadležnosti Saveta za odbranu i bezbednost. Savet za odbranu i bezbednost, kako dodaje Đukanović, odluke donosi konsenzusom na osnovu člana 8 Poslovnika o radu.\n„U radu Saveta postoji i praksa da Savet između održavanja sednica odlučuje i saglasnošću i potpisom svojih članova, o brojnim pitanjima iz svoje nadležnosti. Međutim, nikada do sada Savet za odbranu i bezbednost o izboru i razrešenju načelnika Generalštaba Vojske Crne Gore nije odlučivao bez održavanja sjednice Saveta. Nema razloga za novu praksu ni ovaj put“, naveo je Đukanović.\n14:52 Balkan 2\nABAZOVIĆ: Milo priča o poštovanju Ustava, a duguje 12.4 MILIONA EVRA POREZA državi!\nMilo Đukanović predsednik Vlada vojska


Norveški multimilioner Tom Hagen (70) uhapšen je zbog sumnje da je ubio svoju suprugu Ane-Elizanet Hagen, koja je nestala pre 18 meseci.\nAne-Elizabet Hagen (69) nestala je u oktobru 2018. godine, a porodica je saopštila da je tražen novac za njeno oslobađanje, prenosi CNN.\nSlučaj je prvi put prijavljen policiji u januaru 2019. godine, što je privuklo pažnju javnosti u zemlji u kojoj je stopa kriminala niska.\nPolicija sada sumnja da je Ane-Elisabet Hagen ubijena, a ne oteta, i poručuje da ima dovoljno dokaza da osumnjiči njenog supruga za ubistvo.\nAdvokat Hagena negirao je te optužbe.\nHagen bi sutra trebalo da se pojavi pred sudom.\nUHAPŠEN BIVŠI SENATOR JAMAJKE Osumnjičen zbog ubistva predsednika Moiza\nMilioner Robert Durst OSUĐEN NA DOŽIVOTNU robiju zbog ubistva prijateljice Susan Berman 2000. godine


Tanjug 13. avgusta 2019. 11:59\nMOSKVA – Ruska humanitarna misija isporučiće ove jeseni humanitarnu pomoć Srbima na KiM, u saradnji sa Srpskom pravoslavnom crkvom, prenose Izvestija.\n„U trenutnoj situaciji Srbi ne mogu da računaju ni na koga jer su međuetničke relacije u pokrajini poremećene. Srbi ne mogu da sarađuju sa Prištinom jer praktično žive u izolaciji. Zato je humanitarna pomoć ključna“, kaže Pjotr Iskenderov, istraživač na Institutu za slavistiku na Ruskoj akademiji nauka.\n„Trenutna situacija nije strašna kao što je bila pre 20 godina, ali je ipak vrlo zapaljiva i svakog trenutka može da preraste u konflikt“, kaže direktor vladine Kancelarije za Kim Marko Đurić.\n„Beograd pokazuje volju da nastavi pregovore i da napravi određene ustupke kako bi došlo do rešenja kosovskog pitanja, ali Priština sabotira svaku inicijativu“, kaže Bondarenko i ističe da je Evropa stvorila svog „Frankenštajna“ koga sada ne može da kontroliše.\n„Albance kontrolišu samo SAD, iako je Nemačka i dalje ključni investitor u ekonomiju samoproglašene države. Ipak, SAD ne pokušavaju da ublaže krizu i zato Vašington ne izdaje nikakva naređenja svojim kosovskim sledbenicima“, rekao je Bondarenko.


'Oni u petoj brzini, a mi u trećoj' VIDEO\nIzvor: B92, 08.Sep.2019, 18:12 (ažurirano 02.Apr.2020.)\n"Oni u petoj brzini, a mi u trećoj" VIDEO\nKapiten reprezentacije Srbije Miroslav Raduljica je rekao da se ekipa nije snašla u utakmici protiv Španije.\n"Na agresivnu i prljavu igru u odbrani, ako smem da kažem, nismo odgovorili kako treba. Oni su bili u petoj, a mi u trećoj brzini, otprilike je bio takav neki osećaj. Pojačali smo u drugom poluvremenu, videli smo da možemo da igramo, ali mislim da je razlika već bila >> Pročitaj celu vest na sajtu B92 << prevelika. Španija je jako dobra ekipa, nisu nam dozvolili da se vratimo", rekao je Raduljica.\nSrpski tim je protivniku dozvolio da postigne čak 32 poena u drugoj četvrtini.\n"To je nedopustivo za ekipu kakva smo mi. Sigurno ćemo pogledati ovu utakmicu. Mislim da je to dobra lekcija i da će nam biti jako korisna za nastavak takmičenja", dodao je Raduljica.\nSrbija će se u četvrtfinalu sastati sa reprezentacijom Argentine.\n"Sličan je to stil... Prilagodićemo se, nismo dobro ušli u ovu utakmicu i to je najveći razlog ovog poraza. Nismo se snašli na tu igru...", zaključio je Raduljica.\nMicić: Lako smo dobijali prethodne utakmice, možda je to razlog... VIDEO\nPlejmejker Srbije Vasilije Micić je probao da nađe razloge za poraz svog tima od Španije...Izabranici selektora Aleksandra Đorđevića su poraženi rezultatom 81:69..."Možemo da naučimo dosta stvari, nismo igrali od početka kako smo se dogovorili, iznenadili su nas nekim stvarima koje su za njih...


„Vodafon“ zbog Bregzita odlazi iz Velike Britanije?\nM. D. 30. juna 2016. 18:00\nNakon što je Velika Britanija prošle nedelje na referendum odlučila da napusti Evropsku uniju, neke od velikih kompanija među kojima je i telekomunikacijski gigant „Vodafon“, upozorile su da bi svoje sedište mogle da presele van ostrva.\nProšle nedelje je izvršni direktor kompanije Vitorio Kolao rekao za BBC da Britanija rizikuje da bude isključena iz planova za veliko novo jedinstveno tržište digitalnih usluga ako napusti EU.\n„Vodafon“ planira premeštaj dela radnih mesta iz Velike Britanije, a razmatra se i premeštanje posla iz Ujedinjenog Kraljevstva zato što „velika većina od 462 miliona korisnika, 108.000 radnika i 15.000 dobavljača ima sedište izvan Velike Britanije“, kaže se u saopštenju.\nKompanija je navela da je važno da se zadrži pristup slobodnom evropskom „kretanju ljudi, kapitala i robe“, prenosi Biznis insajder.\n„Sloboda kretanja ljudi, kapitala i dobara su integralni za operaciju bilo koje operacije pan-evropskog posla kao jedinstveni pravni okvir koji pokriva sve zemlje članice“, rekli su iz „Vodafona“, iako odluku još nisu doneli.


Svi mi koji smo ostali na liderskom sastanku smo za uspešan referendum o sporazumu o imenu sa Grčkom, a odnos koji je lider VMRO-DPMNE Hristijan Mickoski demonstrirao u ime VMRO-DPMNE je neozbiljan, neodgovoran i vređa sve političke subjekte i građane Makedonije, izjavio je večeras premijer i lider SDSM Zoran Zaev.\nMIA prenosi da je Zaev to kazao po okončanju liderskog sastanka koji je on sazvao u Klubu poslanika\nNavodi se da je Zaev saopštio da je za sutra u podne zakazan još jedan liderski sastanak u manjem sastavu. Makedonski premijer je dodao da će na tom sastanku Mickoski moći da se izjasni dali je za NATO i EU, kao i da li je za to da građani odlučuju o budućnosti Makedonije.\n"Ako je Mickoski za NATO i EU trebalo je da sedi tu sa svim liderima i da donosi odluke za budućnost države, ali on je odlučio da pobegne od ovog istorijski najvažnijeg pitanja makedonske budućnosti", poručio je Zaev.\nMickoski je napustio je skup u Klubu poslanika nakon jednog sata.\nMIA prenosi da je Mickoski kao razlog napuštanja sastanka naveo to što mu nije bio jasan koncept po kojem njemu ne prisustvuju predstavnici svih parlamentarnih stranaka.\nMickoski je naveo da je od Zaeva zatražio da najkasnije do ponedeljka organizuje liderski sastanak u formi u kojoj je ranije održavan, uz prisustvo lidera četiri najveće stranke u Makedoniji SDSM, DUI, VMRO-DPMNE i najveće opozicione partije Albanaca.\nZaev se večeras sastao sa predsavnicima parlamentarnim stranaka, koji imaju više od jednog poslanika u Sobranju, sa ciljem prevazilaženja razlika u pripremi predstojećeg referenduma o potvrđivanju sporazuma sa Grčkom o novom imenu te bivše jugoslovenske republike.\nUspešnost ovog referenduma, naime, od velike ja važnosti za Makedoniju, jer od toga zavisi primena grčko-makedonskog sporazuma o novom imenu Makedonije, a od primene tog sporazuma i dobijanje datuma za početak pregovor o priključenju EU i članstva u NATO.\nLider makedonske opozicije: "Slušajte srce, glasajte po savesti"


Jutros je Opštini Bileća, Kulturnom centru u toj opštini, te zgradi u kojoj se nalazi Radio Bileća i Turistička organizacija isključena struja, zbog toga što Opština nekoliko mjeseci nije plaćala račune, potvrdio je ovo načelnik Bileće Miljan Aleksić.\nKaže da opština nije plaćala račune, jer nije bilo para.\n„Vlada je rekla da se ne moraju plaćati računi, a evo jutros isključili, ne znam ko je naredio. Niko se nije konsultovao sa mnom”, kazao je Aleksić.\nNa naše pitanje ko je rekao da se računi ne moraju plaćati, on je dodao da nije rekao niko, ali da jednostavno nije bilo novca.\nNa pitanje koliki je bio dug, i koliko dugo Opština nije plaćala račune, Aleksić kaže „da i nije baš neki iznos“ i da nisu plaćali “u periodu korone”.\nAleksić je kazao da je danas Opština uplatila 11.000 maraka i da je struja uključena, no Direkt saznaje da do objave ovog struja nije bila uključena.\n„Od bilećke vode se ta struja pravi. To je isto kao da je Termoelektrana isključi rudniku struju“, rekao je Aleksić.\nPrema Srninim nezvaničnim saznanjima, ukuplan dug za struju Opštine Bileća samo za januar i februar ove godine iznosio je 27.500 maraka.\nU audiju švercovane cigarete\nU Zasad polju poginuo vozač kamiona iz Bileće


DR DARIJA BOLNO REALNA U JUTARNJEM Nema mnogo prostora za popuštanje mera, masovna okupljanja u zatvorenom još dugo nemoguća\nBEOGRAĐANI RAZVILI NOVI BIZNIS I ISPLATIVIJI JE OD IZDAVANJA STANOVA: Ulaganje 37\t44\nCENA POLOVNIH AUTOMOBILA OTIŠLA U NEBESA: Za vozila stara od 10 do 15 godina 61\t141\nŽIVOTNA DRAMA SRBINA IZ IZRAELA: Ćerku su mi MOBILISALI i njenu jedinicu 30\t542\nSnezana Djuric Pijevac\t 28.04.2021. 12:21h\nBEOGRAD - Član Kriznog štaba Darija Kisić Tepavčević izjavila je danas da je epidemiološka situacija u Srbiji povoljnija u odnosu na druge zemlje, ali da masovno okupljanje u zatvorenim prostorima još dugo neće biti bezbedno i moguće.\nKisić Tepavčević je za TV Prva rekla da nema mnogo prostora oko popuštanja mera i dodala da je u Srbiji pada broj novozaraženih, ali da je virus još uvek tu i da je značajan broj pacijenata na respiratoru i u teškom stanju.\n'Ovo jeste pad, ali se korekcija mera vrši u skladu sa epidemiološkom situacijom'', rekla je ona i dodala da okupljanje u zatvorenim prostorima dugo neće biti bezbedno.\nKisić Tepavčević je apelovala na građane koji se nisu vakcinisali da to urade što pre da bi, kako kaže, sačuvali svoje i zdravlje svojih članova porodice. ''To je ključ naše borbe, sve zavisi od nas i svakog pojedinca, svi smo podjendanko važni u borbi protiv virusa'', rekla je Kisić Tepavčević.\nDozvoljeni izlasci, po povratku karantin za nevakcinisane\nViše od 80 odsto korisnika gerontoloških centara je vakcinisano protiv virusa korona, izjavila je danas ministarka za rad, zapošljavanje, boračka i socijalna pitanja Darija Kisić Tepavčević i dodala da su posete domovima za stare i izlasci štićenika dozvoljeni, ali da je za one koji nisu vakcinisani obavezan karantin po povratku.\nKisić Tepavčević je kazala da ima gerontolških centara u kojima su svi korisnici vakcinisani i dodala da je to uslovilo povoljnu epidemiološku situaciju, kao i da je trenutno 237 korisnika pozitivnih na korona virus i da većina ima asimptomatske oblike infekcije.\nDodala je da se poslednjih meseci u gerontolškim centrima svake nedelje korisnicima rade antigenski testovi i otkrivaju asimptomatski oblici infekcije.\n''Nekada se otkrije da su i oni koji su revakcinisani pozitivni na antigenski test, pa se iz predostrožnosti hospitalizuju, ali po pravilu nemaju nijedan simptom i dobri su im nalazi. Pokazuje se koliko je i u toj najosetljivijoj grupi vakcina efikasna'', rekla je Kisić za TV Prva.\nŽENA OPASNIJA OD VIRUSA Drugo lice DOKTORKE DARIJE, evo šta voli, reči koje pamti po dolasku u Srbiju, čime se ponosi...\nMinistarka je kazala da su posete u domovima i izlasci korisnika na duže od 24 sata dozvoljeni uz posebne preporuke.\n''Ukoliko u domu nema nijednog novog slučaja u poslednje dve nedelje, korisnici mogu da izađu i provedu sa porodicom nekoliko dana i za njih nije obavezan karantin po povratku. Oni koji nisu vakcinisani po povratku u kolektiv moraju u dvonedeljni karantin'', rekla je Kisić Tepavčević.\nDANAS SE VAKCINIŠU HOTELIJERI I UGOSTITELJI: Privredna komora organizovala pelcovanje na Sajmu\nBEOGRAD SE ZAHUKTAO, NE STAJE Nikodijević: 593.693 vakcinisanih i 427.763 revakcinisanih\nVAKCINACIJA BEZ ZAKAZIVANJA: Nastavlja se akcija u seoskim sredinama i radnim organizacijama!\ndr Darija Kisić Tepavčevićpopuštanje mera\nBEOGRAĐANI RAZVILI NOVI BIZNIS I ISPLATIVIJI JE OD IZDAVANJA STANOVA: Ulaganje samo jednom, a održavanje minimalno 37\t44


Bit će posla pa ne padajte u očaj: Njemačka ipak prima sezonske radnike - Svjetlo Dunjaluka\nBit će posla pa ne padajte u očaj: Njemačka ipak prima sezonske radnike\nBy Halid Ibn Walid on April 2, 2020\nVlasti su sedmicu dana nakon uvođenja zabrane, ipak dozvolile dolazak 80.000 radnika\n– Ovo je dobra vijest za naše poljoprivrednike. Žetva ne čeka, niti sjetva – rekla je njemačka ministrica poljoprivrede Julija Klokner (Julia Klockner), a prenosi FT.Horst Sehofer (Seehofer), njemački ministar unutrašnjih poslova, rekao je kako država i ekonomija moraju nastaviti unatoč pandemiji i da je danas pronađeno rješenje koje će osigurati žetvu, ali istovremeno nastaviti štititi zdravlje stanovništva.\nBudući da je šengenska zona službeno zatvorena za strance barem do sredine aprila, mnogi migranti neće moći otputovati u odabrane zemlje na poslove koje su planirali za proljeće i ljeto.Zemlje poput Francuske, Velike Britanije i Španije planiraju u poljoprivredni sektor uključiti što više domaćih radnika. Francuska vlada postavila je web-stranicu na kojoj se s poljoprivrednicima povezuju djelatnici koji su nedavno dobili otkaz u turističkom sektoru. No, tek treba vidjeti hoće li biti dovoljno domaćih radnika za sve potrebne poslove.\nSLOVENIJA: Ponovo uvedena 14 dnevna karantena za državljane BiH i Srbije (Najčešća pitanja i odgovori)


Na Fruškoj gori pronađeno telo nestalog muškarca | (Vesti - 08.05.2016) Novi Sad\n08.05.2016 u 16:18h\nIzvor: Agencija "Tanjug" / Fotografija: npfruskagora/ilustracija\nNa Fruškoj gori pronađeno telo nestalog muškarca\nSpasioci Gorske službe spasavanja Srbije danas su na Fruškoj Gori, u okolini Sremske Kamenice, pronašli beživotno telo F.J. starosti 67 godina, koji je nestao u utorak, 19. aprila.\nGorskoj službi spasavanja Srbije je u četvrtak 5. maja upućen poziv o nestanku unesrećenog F.J. iz Sremske Kamenice koji je poslednji put bio viđen 19. aprila.\n- Sa obzirom da je spasiocima upućen poziv dve nedelje nakon nestanka, verovatnoća o pronalasku nepoznatog lica je bila niska, ali su spasioci odlučili da izađu na teren i izvrše sve procedure pretrage za nestalim licem - dodaje se u saopštenju.\nNakon razgovora sa porodicom i razmotrenih tragova koji su upućivali na pravac kretanja unesrećenog F.J., spasioci Gorske službe spasavanja iz stanice Beograd i stanice Novi Sad, su zajedno sa potražnim psom, krenuli u ranim prepodnevnim časovima u pretragu. Nakon intenzivnog pretraživanja terena, oko 12 sati su pronašli beživotno telo.\nU saopštenju se apeluje na sve građane da pravovremeno reaguju i prijave nestanak lica za koje se sumnja da se nalaze na nepristupačnom terenu, na službeni broj Gorske službe spasavanja Srbije 063 / 466 466.\nPovezane teme Fruška gora nestao muškarac


Banja Luka Archives - Fudbalski klub Kozara - Gradiška\nKozara dočekuje Želju\nSutra se igraju utakmice 29. kola, pretposljednjeg u mtel: I ligi Republike Srpske. Kozara, posljednji put pred svojom publikom u ovoj sezoni na Gradskom stadionu Velimir Sombolac u Gradišci dočekuje ekipu Željezničar Sport Team iz Banja Luke. O sutrašnjoj utakmici protiv Željezničar Sport Team-a iz Banja Luke šef stručnog štaba FK Kozara Nedžad Žerić.  […]\nFudbaleri Kozare odigrali su danas prvu prijateljskuu utakmicu u sklopu priprema za nastavak prvenstva u mtel I ligi Republike Srpske. Na terenu sa vještačkom travom Gradskog Stadiona Velimir Sombolac u Gradišci protivnik im je bila ekipa sa drugoligaškog zapada BSK iz Banja Luke. Šef stručnog štaba Nedžad Žerić kombinovao je sastav po poluvremenima i pružio […]\nMinimalan poraz od Željezničara\nU 14. kolu mtel: I lige Republike Srpske fudbaleri Kozare gostovali su u Banja Luci kod Željezničar Sport Tima i doživjeli minimalni poraz. Domaćin kreće nešto agresivnije u utakmicu i prvi pokušava Bilal iz slobodnog udarca, ali je Modić na mjestu. Par minuta kasnije, Modić istrčava da spriječi kontru, ali gubi loptu od Kalabića koji […]\nKozara sutra u Banja Luci\nU pretposljednjem 14. kolu jesenjeg dijela prvenstva u mtel: I ligi Republike Srpske, koje se igra sutra, fudbaleri Kozare će na gostovanje u Banja Luku. Domaćin će im biti ekipa Željezničar Sport Team-a. O sutrašnjoj utakmici u video prilogu šef stručnog štaba FK Kozara Nedžad Žerić.  Utakmica počinje u 13 časova.\nNakon što su bili slobodni prošle nedelje zbog odgađanja utakmica sa Krajinom, juniori i kadeti Kozare su danas u Gradišci u okviru 8. kola Omladinskih liga ugostili juniore i kadete OFK Spartak 2013 iz Banja Luke i zabilježili dvije pobjede. Kadeti su slavili 2-1 golovima Panić Danijela i Blagojević Aljoše, dok su juniori pobjedili sa […]\nKozara odigrala prvu pripremnu utakmicu\nNakon sedam dana priprema za novu sezonu takmičenja u m:tel I ligi Republike Srpske, fudbaleri Kozare odigrali su danas prvu pripremnu utakmicu. Na pomoćnom terenu Gradskog stadiona Velimir Sombolac u Gradišci ugostili su ekipu Željezničar Sport Team iz Banja Luke. Iako po nevremenu i jakoj kiši, obe elipe prikazale su dobru igru sa mnogo golova. […]\nNa Gradskom bez golova\nNa Gradskom stadionu Velimir Sombolac u Gradišci, nakon duže vremena uz prisustvo stotinjak gledalaca, danas je odigrana utakmica 29. kola mtel: I lige Republike Srpske FK Kozara (Gradiška) – FK Željezničar Sport Team (Banja Luka), koja je završila bez golova 0-0. Na početku utakmice Borisu Raspudiću, kapitenu Kozare, koji se oprašta od aktivnog igranja fudbala […]\nUz navijače protiv Željezničara\nSutra se igraju igraju utakmice pretposljednjeg 29. kola m:tel I ligi Republike Srpske. Fudbaleri Kozare će u posljednjoj utakmici ove sezone na Gradskom stadionu Velimir Sombolac u Gradišci, ugostiti Željezničar Sport Team iz Banja Luke. O sutrašnjoj utakmici šef stručnog štaba FK Kozara Nedžad Žerić i kapiten Kozare Boris Raspudić, kojem je ovo posljednja utakmica […]\nNakon nepune dvije sedmice priprema za nastavak prvenstva u mtel I ligi Republike Srpske fudbaleri Kozare su danas odigrali prvu prijateljsku utakmicu. Na terenu sa vještačkom travom u sklopu Gradskog stadiona u Gradišci protivnik je bila ekipa Željezničar Sport Team iz Banja Luke. Nakon početnog ispitivanja snaga, gosti igraju nešto agilnije i preko Todorovića dolaze […]\nKozara u Banja Luci\nOstala su još dva kola do kraja jesenjeg dijela prvenstva u m:tel I ligi Republike Srpske. Pretposljednje 14. kolo na rasporedu je sutra, a fudbaleri Kozare putuju u Banja Luku gdje će im domaćin biti ekipa Željezničar Sport Team. O sutrašnjoj utakmici šef stručnog štaba FK Kozara Nedžad Žerić. Utakmica u Banja Luci počinje u […]


RTS :: Dačić nakon sastanka sa Zarzeckim: Neće biti sankcija SAD\nPolitika Dačić nakon sastanka sa Zarzeckim: Neće biti sankcija SAD\npetak, 08. nov 2019, 12:38 -> 15:01\nDačić nakon sastanka sa Zarzeckim: Neće biti sankcija SAD\nMinistar spoljnih poslova Ivica Dačić izjavio je nakon sastanka sa Tomasom Zarzeckim, direktorom Posebnog odeljenja Stejt departmenta SAD za sprovođenje sankcija, da neće biti nikakvih američkih sankcija Srbiji.\nIvica Dačić je novinarima rekao da je Tomas Zarzecki zadovoljan onim što je čuo u Beogradu, odnosno političkom porukom najvišeg državnog vrha Srbije – da želi otvorene odnose i da nema šta da krije.\nDačić je dodao da je preneo tu poruku Zarzeckom, i podsetio da je američki zvaničnik do sada obišao 60 zemalja, tako da od njegovog dolaska u Srbiju ne treba praviti nikakav spektakl.\n"Razgovor je bio konkretan i dobar i neće biti sankcija", rekao je ministar spoljnih poslova i dodao da je zbog priče o sankcijama, onako kako je postavljena, Zarzeckom bilo neprijatno, i da je zbog te priče postao medijski poznata ličnost u Srbiji.\nOcenjuje i da je sagovornik bio zadovoljan kada je čuo poruku državnog vrha Srbije.\nŠef srpske diplomatije je rekao da je u pitanju redovna misija Zarzeckog, jer je to njegov posao, i da se na osnovu Zakona o suprotstavljanju američkim protivnicima putem sankcija određuje kako da se spreče neki akti protiv SAD:\n"Zarzecki vrši procenu da li neka zemlja, pojedinac ili kompanija zaslužuje da se nađe na udaru tih sankcija zbog suprotstavljanja interesima SAD".\n"S druge strane, rekao sam da imamo svoje intrese koji se tiču zaštite teritorijalnog integriteta i suvereniteta i u skladu s tim moramo da vodimo računa o odbrambenim mogućnostima i da vodimo politiku vojne neutralnosti", preneo je Dačić.\nDodaje i da će Zarzecki o ostalim tehničkim detaljima razgovarati s predstavnicima ministarstava odbrane i finansija, dodao je Dačić.\nZarecki posetu nastavlja razgovorima u ministarstvima odbrane i finansija.


Nešto sasvim drugo – PARALAKSA\nParalaksa 11 децембра, 2019 11 децембра, 2019 PARALAKSA\nVolfgang Kular, jedan od osnivača geštalt psihologije, uvek je ispravljao one koji bi pogrešno citirali slogan geštalta kao: „Celina je više od zbira sastavnih delova“. Iako i tako sročen slogan ilustruje suprostavljanje strukturalističkoj psihologiji koja je bila dominantna početkom XX veka, a koja je počivala na uverenju da je ljudsku psihu moguće razložiti na elementarne osećaje i na taj način doskočiti njenoj zamršenosti i misterioznoj kompleksnosti, ipak poenta geštalta nije bila u tome da je zbir tih osećaja nešto više već da je zbir nešto sasvim drugo. Na taj način geštaltisti su vraćali romantičan pogled i na ljudsku svest za koju su tvrdili da njeno razumevanje ne može doći iz razumevanja pojedinačnih sastojaka koji je grade, već se njoj može pristupati jedino kao celini koja osim sastavnih činilaca sadrži i dodatni takozvani geštalt kvalitet.\nIdeja geštalta nije bila nova, ona u filozofiji nosi ime holizam, a u sličnoj formulaciju može se pronaći još kod Aristotela u njegovom delu Metafizika iz 4. veka p.n.e. Ovakvo filozofsko razmatranje, čija dopadljivost se lako može objasniti ljudskom željom da u geštalt kvalitetu napravi odstupnicu svojoj svesti ili čak sačuva svoju dušu od materijalističkog tumačenja, može delovati kao proizvoljno promišljanje, međutim pokazalo se da geštalt kao princip može biti prisutan i u okviru egzaktnih nauka.\nU nuklearnoj fizici je poznato da masa atomskog jezgra nije jednaka masi zbira sastavnih čestica koje ga čine. Na primer, Uranijum 236 ima veću masu od sastavnih činilaca na koje se raspada u nuklearnoj fisiji. Fizika da bi sačuvala ugled egzaktne nauke daje tačno objašnjenje za nedostajući geštalt kvalitet koji je u ovom slučaju energija veze potrebna da se sastavni delovi drže na okupu. Velika energija koja se oslobađa u procesu raspadanja Uranijuma na Barijum i Kripton može se tačno izračunati korišćenjem najpoznatije Ajnštajnove jednačine E=mc^2 iz koje se vidi da se čak i u slučaju sitne razlike u masama oslobađa ogromna energija. Atomska bomba bačena na Hirošimu 6. augusta 1945. godine svojom stravičnom eksplozijom usmrtila je na licu mesta blizu 100.000 ljudi, a energija oslobođena u tom užasnom događaju odgovarala je približno masi jedne spajalice za papir.\nNedostajuću masu u nuklearnoj reakciji, odnosno energiju koju razumemo kao geštalt kvalitet, možemo tumačiti kao nešto drugo ili nešto više, ali ostaje mnogo interesantnije pitanje geštalt kvaliteta kod proučavanja ljudske svesti i načina na koji ta svest koristi nuklearnu energiju. Možda je Kular insistirajući na tome da naša svest nije nešto više već nešto potpuno drugo ostavio mesta da to nešto potpuno drugo u nekim slučajevima može biti i nešto manje od zbira sastavnih delova.\nПретходно Naslikana misao\nСледеће Katedrala kulture


Tokom maltene čitave utakmice se nekoliko puta zakačio sa Radetom Zagorcem, a njihov sukob je tinjao do samog kraja meča, kada su strasti naprosto buknule.\nSvi igrači su se uključili u koškanje koje je usledilo, ali vrlo brzo se sve smirilo i nije bilo nikakvih problema, kao ni većeg incidenta.\nKOŠKANJE NAKON UTAKMICE: Zagorac ponovo u centru pažnje / 01.06.2021.\nPosle meča oglasio se i mladi as Mege koji je na svom Instagramu prokomentarisao utakmicu i odgovorio na poruke o svom sukobu sa Zagorcem. On je okačio sliku iz detinjstva u dresu Partizana i poslao jasnu poruku.\n- Nikad protiv Partizana, samo odgovor na provokacije igrača - napisao je Petrušev, a preneo "Mondo".\nFoto: Instagram/Screenshot/filip3petrusev / Instagram\nOvim potezom je sigurno kupio mnoge navijače kojima je crno-bela boja u srcu, a možda i "potpalio" vatru jer nije nemoguće da se sjajni košarkaš ponovo nađe u dresu svog nekadašnjeg kluba.


("Sl. glasnik RS", br. 108/2020 i 119/2021)\n1. Ovom odlukom propisuju se privremene mere i aktivnosti koje banka može da primeni u cilju olakšavanja pristupa finansiranju fizičkim licima.\n2. Banka može za potrebe utvrđivanja zaštitnog sloja za očuvanje kapitala u smislu odluke kojom se uređuje adekvatnost kapitala banke - iz obračuna rizične aktive isključiti rizikom ponderisane izloženosti za kreditni rizik ako su ispunjeni sledeći uslovi:\n1) izloženost je nastala po osnovu novoodobrenog stambenog kredita fizičkom licu koji je obezbeđen hipotekom na stambenoj nepokretnosti;\n2) stambena nepokretnost koja se finansira upisana je u katastar nepokretnosti;\n3) fizičko lice na osnovu stambenog kredita kupuje stambenu nepokretnost od investitora.\nBanka može primeniti tretman iz stava 1. ove tačke i kada je stambena nepokretnost objekat u izgradnji, ako je ispunjen jedan od sledećih uslova:\n- stambena nepokretnost deo je objekta u izgradnji u okviru projektnog finansiranja te banke;\n- stambena nepokretnost deo je objekta u izgradnji u okviru projektnog finansiranja druge banke, pri čemu je stepen završenosti tog objekta najmanje 60%;\n- stambena nepokretnost deo je objekta u izgradnji kod kojeg je investitor pravno lice, pri čemu je stepen završenosti tog objekta najmanje 60%;\n- stambena nepokretnost deo je objekta u izgradnji kod kojeg je Građevinska direkcija Srbije nosilac građevinske dozvole;\n- stambena nepokretnost deo je objekta u izgradnji u okviru mera podrške države određenim kategorijama fizičkih lica.\nPod projektnim finansiranjem u smislu ove odluke podrazumeva se specijalizovano kreditiranje u kome izmirivanje obaveza dužnika - investitora prema banci prvenstveno ili isključivo zavisi od prihoda dužnika po osnovu finansiranog projekta, pri čemu to specijalizovano kreditiranje ima sledeće karakteristike:\n1) potraživanje banke je prema pravnom licu koje je osnovano isključivo za finansiranje materijalne imovine i/ili upravljanje njome;\n2) ugovorne odredbe daju banci visok stepen kontrole nad imovinom iz odredbe pod 1) ovog stava i prihodom koji se ostvaruje po osnovu te imovine;\n3) osnovni izvor za izmirivanje obaveza pravnog lica iz odredbe pod 1) ovog stava prema banci jeste prihod koji se ostvaruje po osnovu imovine iz te odredbe, a ne novčani tokovi koje to pravno lice ostvaruje u svom ukupnom poslovanju nezavisno od te imovine.\nBanka može primeniti tretman iz stava 1. ove tačke na finansiranje iz stava 2, alineja treća, te tačke ako su ispunjeni sledeći uslovi:\n- na osnovu procene dosadašnjeg poslovanja investitora i sa njim povezanih lica, njihovog finansijskog stanja i iskustva, ne očekuju se problemi u naplati potraživanja banke;\n- lice iz alineje prve ovog stava nije bilo u statusu neizmirenja obaveza u smislu odluke kojom se uređuje adekvatnost kapitala banke u prethodne dve godine;\n- za objekat u izgradnji pribavljene su sve relevantne dozvole, odnosno njihovo pribavljanje smatra se izvesnim (podneta je sva relevantna dokumentacija za dobijanje dozvola i izdavanje dozvola je u proceduri).\n3. Banka može iz obračuna zaštitnog sloja kapitala za strukturni sistemski rizik isključiti plasmane koji ispunjavaju uslove iz tačke 2. ove odluke.\n4. Za potrebe obračuna pokazatelja adekvatnosti osnovnog akcijskog kapitala banke, pokazatelja adekvatnosti osnovnog kapitala banke i pokazatelja adekvatnosti kapitala banke u skladu sa odlukom kojom se uređuje adekvatnost kapitala banke, a pri obračunu rizične aktive, banka primenjuje ponder rizika 35%, na sledeće izloženosti obezbeđene hipotekom:\n1) izloženosti koje ispunjavaju uslove iz tačke 2. ove odluke;\n2) izloženosti po osnovu novoodobrenog stambenog kredita čiji iznos nije veći od 90% vrednosti stambene nepokretnosti prema proceni ovlašćenog procenjivača, umanjene za iznos drugih potraživanja obezbeđenih založnim pravom višeg reda prvenstva na istoj nepokretnosti, ako se taj kredit odobrava u okviru mera podrške države određenim kategorijama fizičkih lica ili fizičkom licu za kupovinu prve stambene nepokretnosti.\n5. Banka može dužniku - korisniku stambenog kredita da odobri produženje prethodno ugovorene ročnosti tog kredita.\nPotraživanje prema dužniku iz stava 1. ove tačke po kojem u momentu stupanja na snagu ove odluke taj dužnik nije bio u docnji dužoj od 90 dana, odnosno koje nije bilo restrukturirano ili problematično - neće se smatrati restrukturiranim, niti problematičnim potraživanjem, kao ni problematičnim kreditom u smislu propisa Narodne banke Srbije, odnosno neće se smatrati da je nastupio status neizmirenja obaveza, ako je ročnost kredita produžena za najviše pet godina od datuma dospeća poslednje rate tog kredita.\n6. Ako banka odobrava kredit fizičkom licu u iznosu do 90.000 dinara sa rokom dospeća do dve godine, a zarada ili penzija tog lica ne uplaćuje se na račun u toj banci - za potrebe kreditnog dosijea u smislu odluke kojom se uređuje klasifikacija bilansne aktive i vanbilansnih stavki banke, kao dokaz o zaposlenju i zaradi ili penziji dužnika u poslednja tri meseca banka može prihvatiti potpisanu izjavu tog dužnika o tim činjenicama, datu pod punom krivičnom i materijalnom odgovornošću.\nBanka kredit iz stava 1. ove tačke može odobriti pod uslovom da je u skladu sa svojim unutrašnjim aktima prethodno procenila da je reč o kreditu manje rizičnosti, uzimajući u obzir sve karakteristike konkretnog pravnog posla i druge okolnosti relevantne za odobravanje kredita (npr. raspoložive podatke o stopama neizmirenja obaveza kod ove vrste kredita).\nDinamiku ažuriranja kreditnog dosijea dužnika iz stava 1. ove tačke banka utvrđuje aktima donetim u skladu sa odlukom kojom se uređuje klasifikacija bilansne aktive i vanbilansnih stavki banke, na način kojim se obezbeđuje adekvatno upravljanje kreditnim rizikom.\nPri ažuriranju kreditnog dosijea dužnika iz stava 1. ove tačke, banka je dužna da pribavi dokaze o zaposlenju i zaradi ili penziji dužnika u poslednja tri meseca koje je izdao i overio poslodavac ili podatke iz evidencije banke o uplati zarade, odnosno penzije na račun dužnika za taj period.\n7. Banka može primenjivati tretman iz tač. 2, 3. i 4. ove odluke na stambene kredite koji su odobreni od dana stupanja na snagu ove odluke do 31. decembra 2022. godine.\nBanka može do 31. decembra 2022. godine odobriti promenu ugovorene ročnosti stambenog kredita iz tačke 5. ove odluke, na način propisan tom tačkom, ako je stambeni kredit odobren do dana stupanja na snagu ove odluke.\nBanka može do 31. decembra 2022. godine odobriti kredit fizičkom licu iz tačke 6. ove odluke na način propisan tom tačkom.


Srpske luke - pokretači razvoja privrede\nAutorski tekst ministra građevinarstva, saobraćaja i infrastrukture Tomislava Momirovića za peti godišnji Bilten Agencije\nU vremenu kada se sve svetske ekonomije suočavaju sa najvećim izazovima u modernoj istoriji, transport tereta vodnim putem igra bitnu ulogu u odgovoru na postavljen zadatak očuvanja zdravlja građana i privrede. Siguran brodski prevoz i isporuka vitalne robe kao što su medicinska oprema, hrana, energenti, sirovine i industrijske komponente, doprineli su održavanju međunarodne trgovine a samim tim i globalnog poslovanja.\nČinjenica da je u uslovima pandemije porastao promet tereta na rekama u Srbiji nesumnjivo ukazuje na to da je vodni saobraćaj grana transporta na koju se možemo osloniti tokom kriznih perioda, ali i da je potrebno da nastavimo sa razvojem naših luka i ulažemo u njihovu infrastrukturu.\nPlan za budućnost „Srbija 2025”, koji su predstavili predsednik Srbije Aleksandar Vučić i premijerka Ana Brnabić, predviđa razvoj vodnog saobraćaja kroz investicije vredne skoro 300 miliona evra. Sredstva će biti uložena u izgradnju nove Luke Beograd i proširenje kapaciteta luka Bogojevo, Sremska Mitrovica i Prahovo, kao i u razvoj intermodalnog terminala u Batajnici. Dodatni kapaciteti luka doprineće poboljšanju spektra usluga koje nude, povećanju obima pretovara tereta, konkurentnosti i otvaranju novih radnih mesta. Prioritet Vlade Srbije i Ministarstva građevinarstva, saobraćaja i infrastrukture je dosledno sprovođenje programa „Srbija 2025“, jer su njime obuhvaćeni svi ključni infrastrukturni projekti.\nPodjednako je važno da uz svaki kilometar izgrađenog auto-puta i modernizovanje železnice u narednom periodu ubrzamo razvoj vodnog saobraćaja, kako bi Srbija postala multimodalno čvorište ovog dela Evrope. Kapitalni projekat nove luke u Beogradu značajno će nas približiti ispunjenju tog cilja. Na taj način beogradska luka povezaće drumske, železničke i vazdušne saobraćajnice sa čitavim regionom i sa nekim od najznačajnijih TEN-T koridora kao što su Koridor Orijent/istok-Mediteran, Mediteranski koridor i Baltičko-jadranski koridor.\nVizija Vlade Srbije i ministarstva na čijem sam čelu je da srpske luke postanu pokretači razvoja privrede u njihovim zaleđima. Stoga je neophodno da naš rad usmerimo ka daljem stvaranju uslova za bezbednu plovidbu i omogućimo lukama u Srbiji da zauzmu vodeću multimodalnu poziciju Jugoistočne Evrope.\nPružamo podršku Agenciji u naporima za efikasno uređenje lučke delatnosti\nNastavićemo da radimo zajednički sa Agencijom za upravljanje lukama na postizanju dobrih rezultata i pružamo podršku u naporima za efikasno uređenje lučke delatnosti.


Reč je o trećem napadaču, a ranije su uhapšena dvojica. Osnovno javno tužilaštvo u Vranju obavešteno je o slučaju, a osumnjičenom je određeno policijsko zadržavanje od 48 sati.\nPodsećamo da je početkom novembra policija u Vranju uhapsila je dvadesetogodišnjeg D. V. iz ovog grada, zbog postojanja osnova sumnje da je izvršio krivična dela izazivanje opšte opasnosti i ugrožavanje sigurnosti, tačnije da je bio jedan od napadača na Mišu Stojmenovića.\n14. avgusta ove godine on i M. K. (42 ) iz Vranja, koji je istog dana uhapšen, kao i dvojica kasnije uhapšenih metalnom šipkom razbili staklo na vozilu poznatog vranjskog ugostitelja koji je bio u automobilu, a potom unutra ubacili zapaljenu baklju.\nODBIO DA PLAĆA "REKET": Istraga u Vranju\n07. 11. 2020. u 08:10\nOBDUKCIJA OTKRIVA UZROK SMRTI Zoranovo telo pronađeno u gomili đubreta – utvrđuje se kako je preminuo\n06. 11. 2020. u 08:44\n„OD ĐUBRETA NISMO ZNALI GDE SE LEŠ NALAZI“ Komšija Zorana, čije je telo pronađeno u stanu: Širio se smrad... (VIDEO)\n05. 11. 2020. u 10:31\nMiša Stojmenović je tada ispričao za "Novosti" da je napadnut jer je odbio da plaća reket.\nVranje Miša Stojmenović napadač na ugostitelja hapšenje u Vranju


"Za svoj diplomski rad odabrala sam upravo temu koja je vezana za uzgoj ovog orašastog voća, ali u vezi s toga gajim i mnogo veće ambicije", kaže Zolićeva.\n"Prije godinu dana podigla sam zasade lješnjaka na površini od oko pet dunuma, na imanju koje su naslijedili moji roditelji i posadila 250 sadnica. Kvalitet zemljišta testirali smo u Njemačkoj i potvrđeno je da se radi o plodnoj zemlji koja je idealna za uzgoj ovakvih kultura uz vrlo mala ulaganja", priča Zolićeva.\n"Kada sam na fakultetu iznijela ovu ideju, dobila sam punu podršku od mentora i ostalih. Njima se ova tema mnogo svidjela i već sam dobila ponudu da se nakon diplomskog rada upišem na magisterij", kaže ova studentica.\n"Ustanovila sam da se u BiH proizvodi samo oko 10 posto lješnjaka koji se prodaju na domaćem tržištu, što znači da se 90 posto uvozi po dosta visokoj cijeni. Trenutno im je cijena na svjetskom tržištu oko sedam eura", priča Zolićeva.\n"Sadnicama će trebati tri do četiri godine kako bi dale prve plodove. Ako sve bude teklo po planu, zasadiću još pet dunuma", kaže ona.\n"Ipak, nigdje nije tako lijepo kao ovdje, kod kuće. Imamo idealne prirodne uslove za razvoj poljoprivrede, ali nam nedostaju bolja organizacija i stručnjaci. Vidjela sam kako se poljoprivreda organizuje u Njemačkoj, a kako ovdje kod nas, i mislim da znam šta treba promijeniti", kaže Zolićeva.


Još nedelju dana do Aus Opena, Novak o favoritima\nAustralijan open se bliži, a Novak Đoković ga očekuje u odličnom raspoloženju.\nSrpski teniser putuje u Melburn posle osvojenog turnira u Dohi.\n"Australijan open je daleko najuspešniji moj gren slem, stvarno volim tamo da igram. Kada sam tamo osećam neku pripadnost tuniru, što zbog lepih uspomena, što zbog rezultata i to mi uliva dodatno samopouzdanje", naveo je osvajač 12 gren slem trofeja, među kojima ih je čak šest iz Melburna.\nNa pitanje ko je favorit predstojećeg turnira, Đoković ističe da su Endi Marej i on u blagoj prednosti u odnosu na ostale.\n"Marej je jedan od najvećih favorita, ako ne i najveći, zbog forme. Federer, Nadal i Vavrinka, su već prekaljeni šampioni. Zatim Raonić, jer igra izvrsno, pa Nišikori koji uvek može da iznenadi vrhunske igrače, što je dokazao na US Openu. Prilično je otvoren turnir, a zbog rezultata koje smo Marej i ja imali u Australiji poslednjih nekoliko godina, možda malo odskačemo, ali drugi ne zaostaju", zaključio je Đoković, a prenosi Politika.\nAustralijan open će trajati od 16. do 29. januara.


RTS :: Kon otkriva da li se planira karantin za građane koji se vraćaju iz inostranstva\nKoronavirus u Srbiji Kon otkriva da li se planira karantin za građane koji se vraćaju iz inostranstva\nsreda, 19. avg 2020, 07:48 -> 09:56\nKon otkriva da li se planira karantin za građane koji se vraćaju iz inostranstva\nEpidemiolog Predrag Kon kaže za RTS da se za sada nikakve nove mere ne predviđaju za naše građane koji dolaze iz drugih zemalja – niti karantin niti samoizolacija. Objasnio je i kakve maske deca mogu da nose u školama.\nPredrag Kon je, gostujući u Jutarnjem dnevniku, rekao da se nove mere uvek spremaju u zavisnosti od situacije, ali da se za sada nikakve nove mere ne predviđaju za naše građane koji dolaze iz inostranstva.\nNa pitanje koliko treba da se smanji broj zaraženih kako bi se ukinuo test na ulasku u Crnu Goru, Kon kaže da je to, prema onome što su dali kao kriterijum, 25 zaraženih na 100.000.\n"Ako se održi ovakva situacija, to će biti za nekih nedelju dana", poručuje Kon.\nGovoreći o trenutnoj situaciji, Kon kaže da to što se ne smanjuje broj pregleda jeste nešto što i dalje stvara nesigurnost.\n"Najvažniji su svakako brojevi, oni jesu orijentacioni, ali je činjenica da to pada i da već dva dana imamo sigurno mnogo bolju situaciju. Ja sam rekao da očekujemo da to bude između 100 i 200 u narednih nedelju dana, a ako bude tako, to je ono što je očekivano. Posle toga će još više pasti", objasnio je Kon.\nUkazao je da situacija ide nabolje, ali da smo nesigurni zbog priliva onih koji imaju tegobe i onih koji se definišu kao sumnjivi.\n"U Beogradu se taj broj smanjuje, ali ima neki svoj ritam. Subotom i nedeljom se spusti, pa onda ponedeljak bude najveći, jer naš čovek subotom, pogotovu nedeljom ne ide lekaru i to je navika koja je preneta", rekao je doktor.\nPovećani su kapaciteti testiranja u Srbiji, a Kon kaže da su u Gradskom zavodu za javno zdravlje planirali da testiraju 30–35 ljudi dnevno, ali da je sada to podignuto na 150.\n"Međutim, mi smo samo tokom jučerašnjeg popodneva dobili 1.500 zahteva i to nisu pojedinci nego porodice. To je ogroman novi pritisak", rekao je Kon i dodao da slobodnih termina nemaju najmanje dve nedelje.\nIstakao je da rezultati testa sada obično stižu za 24 sata i objasnio da većina zemalja prilikom ulaska gleda datum uzimanja materijala za testiranje, a ne stizanja rezultata.\n"Sada na rezultatima piše i jedno i drugo i kada je uzet materijal i kada je izdat rezultat, tako da to zavisi od svake zemlje. Najčešće traže kada je uzet materijal, ali postoji zemlje gde priznaju i kada je dobijen rezultat", rekao je Kon.\nNa pitanje koliko ljudi ima antitela na koronavirus, Kon kaže da prema jedinom preseku koji je rađen rezultat je bio 6,4 odsto, ali da sada očekuju da je više od 10 posto.\nVirus je apsolutno svuda i bukti, jedino sigurno da ćemo svi doći u kontakt s koronom\nSmenjena upravnica DZ Vranje zbog propusta sa vakcinama\nDirektor KC Niš: Kada prođe kovid buknuće sve bolesti koje su bile prisutne


Javni konkurs za dodelu bespovratnih sredstava marketinškim i konsultantskim agencijama za promociju i marketinšku obradu proizvoda žena preduzetnica – ICR\nZavod za ravnopravnost polova dodeljuje bespovratna sredstva u ukupnom iznosu od 2.000.000,00 dinara (slovima: dvamilionadinara) predviđena Finansijskim planom Zavoda za ravnopravnost polova za 2018. godinu – Podsticajni programi.\n1. Pravo učešća na Konkursu imaju registrovane marketinške/konsultantske agencije sa teritorije AP Vojvodine;\n2. Agencije mogu aplicirati samo sa jednim projektom, u visini traženih sredstava do 400.000,00 dinara (slovima: četiristotinehiljadadinara).\n– za oblast podsticaja razvoja preduzetničkih inicijativa žena za agencije koje se bave marketinškom promocijom proizvoda i usluga, a u čijem fokusu će biti proizvodi ili usluge žena preduzetnica, promocija izabranih biznis planova/poslovnih ideja i osmišljavanje\nmarketinške kampanje za plasiranje proizvoda ili usluga na tržište (putem reklama na televiziji/radiju, na društvenim mrežama, gostovanja na TV, izrada propagandnog materijala…).\n– uredno popunjen, overen i potpisan od strane ovlašćenog lica konkursni obrazac uz opis projekta (3 primerka)\n– Fotokopiju potvrde o poreskom identifikacionom broju,\nPrijave na Konkurs, sa pripadajućom dokumentacijom, dostavljaju se u zatvorenoj koverti na adresu: Zavod za ravnopravnost polova, Novi Sad, Bul. Mihajla Pupina 6/IV, poštom ili lično na gore navedenu adresu sa naznakom „Javni konkurs za dodelu bespovratnih sredstava marketinškim i konsultantskim agencijama za promociju i marketinšku obradu proizvoda žena preduzetnica“ sa naznakom Ne otvarati.\nKonkursna dokumentacija može se preuzeti na sajtu Zavoda za ravnopravnost polova Neće se uzimati neblagovremene, nepotpune ili nepravilno popunjene prijave, prijave koje nisu podnete od strane ovlašćenih lica, kao i prijave koje nisu predmet Konkursa.\nKomisija sačinjava preliminarnu listu vrednovanja i rangiranja prijava marketinških agencija na javni konkurs primenom kriterijuma iz Pravilnika, u roku koji ne može biti duži od 60 dana od dana isteka roka za podnošenje prijava.\nListe iz stava 1 ovog člana objavljuju se na internet stranici Zavoda i učesnici javnog konkursa\nimaju pravo uvida u podnete prijave i priloženu dokumentaciju u roku od tri dana od dana njenog objavljivanja.\nSve dodatne informacije u vezi sa realizacijom Konkursa mogu se dobiti u Zavodu za ravnopravnost polova na telefone: 021/6615-133, 021/6617-177 ili mejlom: zavod.ravnopravnost @gmail.com\nKonkurs za dodelu sredstava za projekte razvoja turizma


Jutros je potpisan granski kolektivni ugovor za oblast metalske industrije u Federaciji BiH. U pregovorima koji su uspješno završeni učestvovao je Sindikat metalaca, predstavnici Udruženja poslodavaca, Federalna Vlada te predstavnici resornog ministarstva energije, rudarstva i industrije.\n20 hiljada radnika kao i poslodavci u sektoru metalske industrije sada imaju definirana prava, ali I obaveze. Ovim granskim ugovorom dodatno su definirana sva prava iz oblasti radnih odnosa i pitanja iz radnih odnosa, najniže plaće, uvjeti za rad sindikata te način rješavanja spornih pitanja.\nMetalci su zadovoljni kao i poslodavci koji kažu da su stečeni uslovi za moderno zakonodavstvo.\nPrvi sastanak delegacija održan je 19. Jula ove godine kada je dogovoren 81 član od 85 predloženih.\nIndustriALL Global Union i industriAll European Trade pozivaju Vladu FBiH na hitan sastanak sa Ekonomsko – socijalnim vijećem (ESV)\nRadnici u industriji ne mogu raditi online: Rast plaća ili protesti\nMEĐUNARODNA SARADNJA (3)


Granična policija BiH dobija opremu vrijednu milion eura – Senzor.ba\nGranična policija BiH dobija opremu vrijednu milion eura\nMinistar sigurnosti Bosne i Hercegovine Dragan Mektić i ambasador Češke u BiH Jakub Skalnik potpisali su Memoradum o korištenju donacije za jačanje zaštite granice i efikasniju borbu protiv ilegalnih migracija.\nČeška Republika je donirala oko milion eura za nabavku savremene tehničke opreme za nadzor i kontrolu granice, koja je namijenjena za Graničnu policiju BiH.\nMinistar Mektić je nakon potpisivanja memoranduma kazao da je češka vlada donijela odluku da Bosni i Hercegovini donira oko milion eura, kako bi se Bosni i Hercegovini pomoglo da što lakše prevazilazi migrantsku krizu koju ima.\nPo njegovim riječima, cjelokupna donacija će biti usmjerena u tehničko opremanje Granične policije BiH.\nMinistar Mektić je ocijenio da će ova donacija u velikoj mjeri pomoći Graničnoj policiji BiH u jačanju zaštite same granice BiH.\n“Pošto je nama potrebno da što hitnije dođemo do ove opreme, Ambasada Češke se s tim saglasila, vidjet ćemo da iskoristimo mogućnost skraćenog postupka tenderske nabavke”, kazao je ministar Mektić.\nZa implementaciju ovog projekta bit će formiran upravni odbor u kojem će biti po jedan predstavnik Ministarstva sigurnosti BiH, Granične policije BiH i Češke ambasade.\nMektić je, zahvalivši na ovoj pomoći, istaknuo da će to Graničnoj policiji BiH u velikoj mjeri pomoći u zaštiti granice i otkrivanju ilegalnih migranata na samom graničnom prijelazu.\nAmbasador Češke u BiH Jakub Skalnik je kazao da je pomoć državama zapadnog Balkana dugogodišnji prioritet Češkoj Republici.\nPodsjetio je da su ranije pomogli ili donirali sredstva Srbiji i Makedoniji za opremu granične policije, zato što imaju obavezu da pomognu ovim državama koje su na balkanskom putu koji koriste migranti koji žele doći u Evropsku uniju.\n“Zato imamo specijalni program koji možemo i moramo iskoristiti da finansijski pomognemo državama kao što su BiH, Srbija, Makedonija, da mogu kupiti bolju opremu za graničnu policiju. BiH je među nekoliko država koje su prioritetne za češku razvojnu saradnju”, kazao je ambasador Skalnik, te izrazio zadovoljstvo da Češka može pomoći na ovaj način.\nIzgradnja džamije u Norrköpingu, Švedska (FOTO)


Saznajemo: Dijalog EU sa opozicijom posle izveštaja Bilčika - NOVA portal\nSaznajemo: Dijalog EU sa opozicijom posle izveštaja Bilčika\nPolitika Autor:Jelena Jelovac24. mar. 202113:04\nPojedinačni razgovori opozicije sa predstavnicima Evropskog parlamenta trebalo bi da počnu nekoliko dana nakon što izveštaj o Srbiji Vladimira Bilčika bude usvojen u EP, što je zakazano za 25. mart. Nakon toga, kako saznaje portal Nova.rs, počeće razgovori sa onim delom opozicije za koju su stranci "prihvatljivi", ali će zbog epidemije korona virusa sve biti onlajn. Što se tiče evroparlamentaraca, poziv imaju svi.\nKompletan tim Evropskog parlamenta, u kome su Tanja Fajon, Vladimir Bilčik, Eduard Kukan i Knut Flekenštajn, za sada neće dolaziti u Beograd. Razlog je korona.\nPočetak pripremne faze\nKako saznajemo, signal za početak pripremne faze dijaloga oko izbornih uslova, između vlasti i opozicije u Srbiji, biće usvajanje izeštaja o Srbiji Vladimira Bilčika. S obzirom da je to zakazano za 25. mart, za očekivati je da će nekoliko dana nakon toga početi pojedinačni razgovori evroparlamentaraca ca opozicijom.\nKako se jedan deo opozicije unapred ogradio od bilo kakvih razgovora sa strancima, odnosno predstavnicima Evropskog parlamenta, ne treba očekivati da u njima učestvuju Demokratska stranka Srbije, radikali, niti dugogodišnji gradonačelnik Čajetine i predsednik Zdrave Srbije Milan Stamatović…\nPrema saznanjima Nova.rs najkasnije do početka sledeće nedelje znaće se ko hoće a ko neće da razgovara sa predstavnicima Evropskog parlamenta.\n„Mi ćemo razgovarati sa svima koji to žele. Od DSS i SRS nemamo potvrdu“, navodi naš izvor.\nOstale stranke opozicije, pojedinačno će predstaviti evroparlamentarcima svoje ideje oko načina na koji bi se izborni uslovi u Srbiji trebalo promeniti, što bi dovelo do mogućnosti da na sledećim izborima učestvuju.\nUjedinjeno ili ne…\nOstaje i da se vidi da li će opozicija uspeti da se dogovori oko toga da nakon ove pripremne faze u dijalog ide ujedinjeno i sa zajedničkim predstavnicima ili će se podeliti u dve kolone. Jednu u kojoj su Stranka slobode i pravde, Demokratska stranka, Pokret slobodnih građana, Pokret za preokret, Ne davimo Beograd i Zajedno za Srbiju Nebojše Zelenovića. Okosnicu druge kolone, u tom slučaju, činile bi Narodna stranka i Skupština Slobodne Srbije.\nUveliko se priča i o tome da će se dijalog voditi uporedo i sa onim strankama, za koje je prisustvo evroparlamentaraca neprihvatljivo.\nO tome je nedavno na RTS-u pričao i predsednik Srbije Aleksandar Vučić i prijavio se za glavnog moderatora.\n„Tu će biti dve vrste razgovora. Oni koji ne žele da stranci vode dijalog, i to je veći deo. Stranka Saše Radulovića danas je najsnažnija od opozicionih stranaka. I oni koji žele da im stranci vode dijalog. Meni je olakšavajuće da su oni koji žele sa strancima da razgovaraju odavno rekli da ne žele sa mnom da razgovaraju. Spreman sam da razgovaram s ovima koji žele da razgovaraju bez posredstva stranaca, ja sam spreman i bila bi moja obaveza da u tome učestvujem”, istakao je Vučić.\nDa li se dijalog pretvara u cirkus\nKomentarišući ovu Vučićevu „selektivnu“ politiku sa kim iz opozicije želi, a sa kim ne želi da razgovara, Govoreći o tome šta je, zapravo, Vučić ovim hteo da kaže, profesor beogradskog Fakulteta političkih nauka u penziji i član Skupštine slobodne Srbije Čedomir Čupić tada je za Nova.rs rekao da je jasno da se dijalog, kao i 2019. godine, pretvara u cirkus.\n„Pa on stalno priča sa tim drugima. O čemu će sa njima da priča? Većina tih stranaka koje ne žele strance sa njim usko sarađuje. Stamatović sa njim otvara gondolu, Šapić se s njim slika po restoranima i na terasi… Moje mišljenje je da će ovo biti samo jedna šarada. Ako Evropska unija ne pristupi ozbiljno ovome, to će biti znak da su digli ruke od nas. Sve ovo što on sad priča je jedno ozbiljno zamajavanje. Na ovaj način da se desi nešto ozbiljno, od toga nema ništa. Taj cirkus… I mi u to da se guramo i da u tome učestvujemo? Ja to neću da prihvatim“, kaže Čupić.


BalkanMagazin :: Kinezi kupuju RTB „Bor“?\nKinezi kupuju RTB „Bor“?\nutorak, 13. mart 2018 07:42\n(utorak 13. mart, pregled najvažnijih tema na naslovnim stranama u srpskoj štampi)\n(foto, policajci iznose nastradalog posle pucnjave u beogradskoj firmi za programiranje)\nKineski predsednik Si Đinping najverovatnije će na jesen posetiti Srbiju, drugi put u poslednje dve godine. Ovaj dolazak trebalo bi da bude povezan sa "poslom veka", jer je kineska država zagrizla da preuzme RTB "Bor" koji ide na tender najkasnije u junu. Pomoćnik američkog državnog sekretara za evropske i evroazijske poslove Ves Mičel je u Prištini rekao da je njegova poseta Balkanu usmerena na nastavak dijaloga Beograda i Prištine i da ne nosi nikakav konkretan plan. Posle pet meseci počelo je gašenje novogodišnje rasvete da li će račun za struju platiti građani?\nRim, 12.03.2018 - novinari prate promo emitovanje prve serije emisije "Strašni sud" (Last Judgement)\nSamo nekoliko dana nakon što je ministar energetike Aleksandar Antić objavio da će se od strateškog partnera za RTB „Bor” tražiti obavezna investiciona ulaganja od oko 300 miliona dolara, predstavnici kineske kompanije „Zijin majning grupa” pokucali su na vrata kabineta predsednika Aleksandra Vučića. Tom sastanku prisustvovao je i ambasador Narodne Republike Kine Li Mančang, objavljuje Politika.\nPredstavnici ove kineske kompanije u razgovoru sa predsednikom Srbije najavili da su spremni da ulože nekoliko stotina miliona evra u modernizaciju i restukturiranje RTB „Bor”.\nPrema najavama nadležnih, tender će biti raspisan do kraja juna, a „Zijin” je druga kompanija koja je javno pokazala interesovanje za preuzimanje RTB „Bor”.\nPre nekoliko meseci „Ruska bakarna kompanija”, sa kojom je povezan biznismen Milan Popović, poslala je pismo o namerama, a ova kineska firma usmeno je iskazala da je zainteresovana za strateško partnerstvo. Ni jedna ni druga ponuda nisu obavezujuće, a tek će se na tenderu pokazati stvarno interesovanje investitora za borski kombinat.\nBeograd, 12.03.2018 - predsednik Nacionalnog saveta za koordinaciju saradnje sa Rusijom i Kinom Tomislav Nikolić sastao se sa predstavnicima kompanije Zijin\nKinezi kupuju „Bor” pred dolazak Sija\nKineski predsednik Si Đinping najverovatnije će na jesen posetiti Srbiju, drugi put u poslednje dve godine - saznaju Novosti. Ovaj dolazak, kako prenose naši izvori, trebalo bi da bude povezan sa "poslom veka", jer je kineska država zagrizla da preuzme RTB "Bor" koji ide na tender najkasnije u junu. Kineska kompanija "Zijin" zainteresovana je za strateško partnerstvo u čuvenom rudarskom basenu.\nU slučaju realizacije ovog posla, u agendu posete kineskog predsednika najverovatnije će biti uvršćen i odlazak u Bor. Očekuje se da, kao i tokom prethodne posete, Si predvodi delegaciju od najmanje 200 članova, u kojoj će biti i predstavnici različitih kineskih kompanija.\nSve ovo tesno je povezano sa strateškim projektom Pekinga "Jedan pojas - jedan put" koji je dobio zamah upravo za mandata kineskog lidera i u kojem je naša zemlja viđena kao najznačajnija tačka u ovom delu Evrope.\nPrema informacijama lista, Sijev dolazak neće samo učvrstiti inače dobre političke odnose Srbije i Kine, koje još od 2009. imaju Sporazum o strateškom partnerstvu, već bi mogao da bude najava i novih velikih kineskih investicija.\nBeograd, 12.03.2018 - predsednik Srbije Aleksandar Vučić razgovarao je sa predstavnicima kineske kompanije Zijin\nRačun za struju platiće građani\nPosle pet meseci počelo je gašenje novogodišnje rasvete, piše u Danasu pod naslovom: „Račun za struju platiće građani“.\nBeograd, 12.03.2018 - skidanje ukrasa sa novogodišnje jelke na Trgu Republike u Beogradu\n“Spremite se za novi minus”, upozorava Informer pod naslovom “Od nedelje opet zima”.\nParis, 12.03.2018 - protest aktivista u pariskom muzeju Luvr (Louvre) zbog migracija do kojih su dovele klimatske promene. Aktivisti su želeli i da skrenu pažnju na aktivnosti francuskog naftnog giganta Total koji je značajan sponzor aktivnosti Luvra\nNagađanja o misiji Vesa Mičela\nSrbija je i dalje najveći kamen u „balkanskoj cipeli” koji žulja Sjedinjene Američke Države. Tilersonov pomoćnik Ves Mičel na prvoj turneji po jugoistoku Evrope u Beograd izgleda donosi „nepristojnu ponudu” za Kosovo, dok istovremeno komandant snaga NATO-a u Evropi general Kertis Skaparoti pred Odborom američkog Senata za oružane snage poručuje da su Srbija i srpski narod najveći problem u regionu. Ova nova vašingtonska diplomatsko-vojna „ofanziva” možda nije ultimatum, ali jeste dodatni pritisak na Beograd da popusti kad je o Kosovu reč i omogući Prištini da uđe u UN, ali i da ujedno okrene leđa Moskvi, objavljuje Politika.\nDa li je to američki odgovor na poruku Sergeja Lavrova, koji je tokom posete Srbiji rekao da Rusija ostaje aktivna u regionu i da je spremna da se, ako to Beograd zatraži, uključi u rešavanje kosovskog čvora? Poruka komandanta NATO-a zabrinula je i ministra odbrane Aleksandra Vulina, koji kaže da „od 1999. godine nije bilo teže, neodgovornije i opasnije izjave nego što je izjava generala Skaparotija”.\nPožarevac, 12.03.2018 - ministar odbrane Srbije Aleksandar Vilun i načelnik Generalštaba Vojske Srbije, general Ljubiša Diković prisustvovali su obuci na poligonu "Peskovi"\n„Reći za čitav jedan narod, reći za srpski narod da je opasnost za čitav Balkan, govori i poziva na ujedinjavanje svih protiv srpskog naroda”, poručio je Vulin.\nPomoćnik američkog državnog sekretara za evropske i evroazijske poslove Ves Mičel je u Prištini rekao da je njegova poseta Balkanu usmerena na nastavak dijaloga Beograda i Prištine i da ne nosi nikakav konkretan plan, čiji su detalji „procureli u javnost“ tokom vikenda. Mičel je nakon razgovora sa predsednikom privremenih kosovskih institucija Hašimom Tačijem rekao da nije došao da bilo kome predstavlja bilo kakav plan.\n„Nisam došao da predstavim bilo koji poseban plan. Biću posvećen nastavku dijaloga Kosova i Srbije i njihovom putu ka EU”, rekao je Mičel, prenosi portal Ljajmi.\nPriština, 12.03.2018 - susret kosovskog predsednika Hašima Tačija i pomoćnika državnog sekretara SAD za evropske i evroazijske poslove Vesa Mičela u Prištini: Hashim Thaci, Aaron Wess Mitchell\nNaoružavanje nastavnika jedno je od rešenja američke vlade za borbu protiv masovnih pucnjava u kojima često stradaju đaci u učionicama. U akcionom planu koji je Bela kuća upravo objavila, predsednik je predvideo strože kontrole kupaca oružja, ali je i odustao od ranijeg predloga da se prodaja maloletnicima zabrani, prenosi Politika.\nVlada Donalda Trampa bila je prinuđena da deluje posle masakra u gimnaziji na Floridi, gde je devetnaestogodišnji bivši učenik prošlog meseca ubio 17 drugara i profesora. Pušku je nabavio legalno.\nAmerikanci čine 4,4 odsto svetske populacije, a poseduju polovinu svetskog oružja u rukama civila. Broj žrtava vatrenog oružja, uključujući policajce na zadatku, najveći je upravo u onim američkim državama koje su najviše naoružane.\nPančevo, 12.03.2018 - otkrivene tri lokacije potencijalno opasnog otpada na teriroiji opštine Pančevo\n“Šokantna poruka za Srbiju, Amerika odlučila: Kosovo dobija vojsku”, objavljuje Informer. “Trampov novi specijalac za Balkan Ves Mičel rekao juče da Srbi moraju da pristanu na šiptarsku vojsku”.\nBeograd, 12.03.2018 - plenarni sastanak misije Međunarodnog monetarnog fonda (MMF) i delegacije Srbije u Beogradu\nVučić 2014. obećao istragu političke pozadine ubistva\nAdvokat Rajko Danilović kaže da je Vučić 2014.obećao istragu političke pozadine ubistva Zorana Đinđića, na sastanku na kome su bili i nekadašnji sudija Marko Kraljević i Vladimir Beba Popović, prenosi Danas.\nSrđa Popoviž je 2012. godine Tužilaštvu za organizovani kriminal podneo prijavu protiv Nebojše Čovića i Velimira Ilića navodeći da su bili upućeni u planove za ubistvo. Istraga po prihjavi nije otvorena.\nVlada Srbije izdvojila je 13,2 miliona dinara za spomenik Đinđiću, piše u Novostima.\nBeograd, 12.03.2018- finale 13. takmičenja u besedništvu u čast Zorana Đinđića\nSrpski telegraf objavljuje “nove detalje atentata” pod naslovom “Najveće tajne ubistva Đinđića”. Ovaj tabloid tvrdi da su se “nakon 15 godina od smrti premijera pojavila nova saznanja o ovom zločinu. Ko mu je rekao da će ga upucati a koji pripadnik zemunaca je znao pozadinu i naručioca likvidacije”.\nBeograd, 12.03.2018 - povodom obeležavanja 15. godišnjice ubistva premijera Zorana Đinđića članovi Vlade Srbije položili su danas venac na spomen-ploču u dvorištu Vlade: Ana Brnabić\nŠapić: Uhapšeni službenici nisu radili u ime opštine\nPredsednik opštine Novi Beograd Alkeksandar Šapiš govori za Danas: „Uhapšeni službenici nisu radili u ime opštine“.\nPovezivanje mene sa hapšenjem isto je kao i povezati ministra policije Nebojšu Stefanovića sa hapšenjem službenice MUP-a kojoj su našli 100.000 evra u stanu.\nVienna, 12.03.2018 - policija je ispred rezidencije iranskog ambasadora u Beču ubila napadača koji je prethodno ranio čuvara\nUsmrtio kolegu, ranio drugog pa pokušao da se ubije\nNebojša S. je u svom stanu pokušao sebi da oduzme život hicem iz pištolja kojim je pre toga počinio zločin u Ruzveltovoj ulici gde je usmrtio kolegu i ranio drugog, piše u Politici.\n„N. S. je u prostorijama firme u Ruzveltovoj ulici ispalio više projektila u pravcu dvojice radnika, dok je treći radnik iskočio kroz prozor. Odmah nakon prijave pripadnici MUP-a izašli su na mesto zločina i obezbedili ga. Nažalost, jedan od ranjenih radnika preminuo je od zadobijenih povreda u Urgentnom centru”, rekao je Dejan Bojović, zamenik načelnika Uprave policije za grad Beograd.\nKako je naveo, samo desetak minuta nakon pucnjave policiji je prijavljen požar na Zvezdari, gde su policajci i vatrogasci iz zapaljenog stana izvukli napadača. Ekipa hitne pomoći prevezla je u Urgentni centar radnika koji se spasao skokom kroz prozor, zajedno sa kolegom koji je zadobio prostrelne rane. Oni nisu životno ugroženi.\nU stanu N.S. posle pucnja izbila je eksplozija i požar, pošto je projektil pogodio plinsku bocu. Po drugoj verziji, napadač je pokušao samoubistvo tako što je aktivirao ručnu bombu. Do zaključenja ovog broja lista on je bio u kritičnom stanju i lekari su se borili za njegov život.\nBeograd, 12.03.2018 - u pucnjavi Ruzveltovoj ulici napadač je jednu osobu ubio, drugu teško ranio a policija ga je, sa teškim povredama, pronašla u stanu na Zvezdari\nNebojša Sotjilović (31) počinio je stravičan zločin pošto je dobio otkaz. U sofverskoj firmi u Beogradu ubio je Branka Kanjevca i ranio Marka Filipovića, piše u Novostima pod naslovoim: „Poželeo dobro jutro, pa izrešetao kolege“.\n“Nezapamćen zločin u centru Beograda” piše u Informeru pod naslovom “Otpušteni programer izrešetao kolege. Nebojša Stojilković sa pištoljem upao u Privredni savetnik, ubio Branka Kanjevca (31), ranio Marka Filipovića (36), dok se Igor Radenković spasio skokom sa prvog sprata”.\n“Pucao u kolege posle otkaza”, naslov je u tabloidu Alo. “Ubica je posle masakra u firmi otišao u svoj stan na Zvezdari gde je pokušao da se ubije pucnjem u plinsku bocu”.\n“Masakr u Beogradu”, piše u Kuriru, “Programer psihopata dobio otkaz pa izrešetao kolege”.\nProgramer Nebojša Stojilković (31) upao je juče s pištoljem u firmu „Privredni savetnik za informacione tehnologije“ u Ruzveltovoj ulici u Beogradu, u kojoj je u četvrtak dobio otkaz, i ubio kolegu Branka Kanjevca (31), teško ranio Marka Filipovića (36), dok se Igor R. spasao skočivši kroz prozor, objavljuje ovaj tabloid.\nKako saznajemo, javlja Kurir, Stojilković je imao nameru da pobije sve u firmi, ali su se ostale kolege zaključale u drugoj kancelariji, pa je on posle ispaljenih pet metaka otišao u svoj stan na Zvezdari. Nebojša je potom pucao u butan bocu, izazvao eksploziju i s teškim opekotinama prebačen je u Urgentni centar.


Za smanjenje jaza između bogatih i siromašnih u Srbiji potrebno je unaprediti politike koje doprinose većoj zapošljivosti, poput politike obrazovanja, celoživotnog učenja, kao i aktivne politike zapošljavanja, poručeno je danas sa skupa, na kom je predstavljena nova onlajn platforma "Monitoring socijalne situacije u Srbiji" (MONS).\nPored toga, progresivnije oporezivanje dohotka i bolja podrška siromašnim građanima, trebalo bi da smanje jaz u dohotku između najbogatijih i najsiromašnijih građana, ocenjuju autori MONS-a.\nVelika nejednakost u raspodeli dohotka, kako navode, ima negativne posledice po ekonomski rast i stabilnost društva, a osnovni uzroci visoke dohodne nejednakosti su nizak obim i kvalitet zaposlenosti, obrazovni sistem koji ne uspeva da poništi efekte socio-ekonomskih nejednakosti, neadekvatne poreska i socijalna politika.\nŠef Kancelarije Međunarodnog monetarnog fonda u Srbiji Sebastijan Sosa je rekao da se ta institucija u poslednjih 15 godina u većoj meri angažovala po pitanju nejednakosti i socijalnih problema u svetu, i to na tri načina: kroz istraživanje, praktični angažman i kroz izgradnju kapaciteta.\nNa početku, politike MMF-a su se, kako navodi, uglavnom fokusirale na rast i mere efikasnosti, a sada postoje mere koje su usmerene na pobojšanje pristupa zdravstvu, na finansijsku inkluziju, i mere preraspodele u kojima fiskalna politika igra važnu ulogu.\nPrema rečima direktorke programa SeConS grupe za razvojnu inicijativu Marije Babović, platforma MONS će se baviti najznačajnijim društveno-ekonomskim pitanjima u zemlji.\nPokretanjem MONS-a, SeConS grupa za razvojnu inicijativu i Fondacija za razvoj ekonomske nauke FREN, kako kaže, žele da omoguće donosiocima odluka, akademskoj zajednici, organizacijama civilnog društva i medijima, da na jednom mestu prate aktuelne globalne društvene trendove i njihov uticaj na Srbiju.\nMONS će kvartalno predstavljati po jednu socio-ekonomsku temu, koju eksperti iz date oblasti sveobuhvatno analiziraju, koristeći relevantne i pouzdane izvore podataka, a u čitavoj ovoj godini će se analizirati tema nejednakosti iz različitih aspekata.\nMonitoring socijalne situacije u Srbiji\n"Ako ne možete da priuštite sebi kuvani obrok, daćemo vam ga BESPLATNO": Meštane sela nadomak Šapca oduševio je ovaj natpis i gest komšije


Podrška organizacija civilnog društva za izbor Miloša Jankovića na funkciju Zaštitnika građana » Kuca ljudskih prava i demokratije\nPodrška organizacija civilnog društva za izbor Miloša Jankovića na funkciju Zaštitnika građana\nKuća ljudskih prava i više od 60 organizacija civilnog društva uputila je danas Narodnoj skupštini Republike Srbije, njenim nadležnim odborima i svim poslaničkim grupama inicijativu za izbor Miloša Jankovića na funkciju Zaštitnika građana.\nDoskorašnji Zaštitnik građana Saša Janković je, zbog odluke da se kandiduje za predsednika Republike, 7. februara 2017. godine podneo Narodnoj skupštini Republike Srbije ostavku na tu funkciju i kao vršioca funkcije imenovao svog dugogodišnjeg zamenika Miloša Jankovića. Narodna skupština konstatovala je ostavku Saše Jankovića 21. aprila 2017. godine čime je počeo da teče šestomesečni rok u kom je obavezna da izabere novog Zaštitnika građana.\nSvesni značaja nezavisnih institucija u demokratskom društvu, ističemo važnost pravovremenog i adekvatnog izbora novog Zaštitnika građana.\nMiloš Janković, nekadašnji advokat i direktor Uprave za izvršenje krivičnih sankcija ima potrebno višedecenijsko iskustvo u oblasti zaštite ljudskih prava, lični i profesionalni kredibilitet, kao i poznavanje svrhe i funkcionisanja institucije Zaštitnika građana. Posebno imajući u vidu da je Miloš Janković kao zamenik Zaštitnika građana učestvovao u izgradnji ove institucije u ono šta je ona danas-kredibilna i nezavisna i kao takva prepoznata među građanima Srbije, ali u međunarodnim okvirima jasno je da bi izbor Miloša Jankovića na mesto Zaštitnika građana obezbedio održanje kvalitetnog rada, kao i ostvarivanje visokih očekivanja građana od ove institucije.\nOvime ujedno pozivamo organizacije da se priduže ovoj inicijativi.\nSPISAK ORGANIZACIJA KOJE SU DALE PODRŠKU ZA IZBOR MILOŠA JANKOVIĆA NA MESTO ZAŠTITNIKA GRAĐANA:\nInicijativa za prava osoba sa mentalnim invaliditetom – MDRI\nCentar za prevenciju kriminala i postpenalnu pomoć NEOSTART\nUdruženje bivših osuđenika Libertas\nStalna konferencija romskih udruženja građana – Liga Roma\nDečiji centar Mali Princ\nCentar za prava Romkinja\nHAUSING CENTAR Centar za unapredjenje stanovanja socijalno ugroženih grupa\nRoma World Media\nRomsko udruženje Bela Romkinja\nRomska inicijativa za održivi razvoj-RIZOR\nRomkinje sa sela – Pirot\n“Romska obnova, saradnja i alternativa-ROSA”\nUdruženje za zaštitu i unapređenje položaja dece i mladih “Korak nared”\nCentar za samostalni život osoba sa invaliditetom\nUdruženje za pomoć MNRO\nRomski centar za demokratiju Bujanovac\nNVO Centar modernih veština\nUdruženje Mali razvojni klub\nUG Zona pozitivnih promena\nUdruzenje samohranih roditelja ZAJEDNO\n“KREATIVNA RADIONICA” – Kraljevo\nprevious post: Janković: Državni organi u Srbiji imaju neiskren odnos prema ljudskim pravima\nnext post: Saopštenje Kuće ljudskih prava i demokratije povodom serije sprečavanja projekcije filma „Albanke su naše sestre“


Saopćenje za javnost Socijaldemokratske partije BiH | FENA\nStranačke aktivnosti\t Ned, 30.09.2018. 18:10\nSaopćenje za javnost Socijaldemokratske partije BiH\nSaopćenje Bakira Izetbegovića je neuspio pokušaj da se prikrije šteta načinjena državi Bosni i Hercegovini. Naime, u Strategiji vanjske politike BiH 2018. – 2023. koju je i on usvojio, članstvo Bosne i Hercegovine u NATO-u niti jednom rječju nije eksplicitno navedeno, kao što je to rečeno za pristupanje Evropskoj uniji.\nU Strategiji koju je usvojio aktuelni saziv Predsjedništva BiH, ne navodi se naše članstvo u NATO-u, nego se govori samo o aktiviranju MAP-a. Umjesto da se u prvoj rečenici punopravno članstvo u NATO-u istakne kao strateški cilj Bosne i Hercegovine takva formulacija je iz teksta potpuno izostavljena. Na taj način odstupilo se od ciljeva definiranih u prethodnom dokumentu Predsjedništva BiH "Opći pravci i prioriteti za provođenje vanjske politike Bosne i Hercegovine" iz 2003. godine gdje su pristupanje Bosne i Hercegovine NATO-u i EU ravnopravno istaknuti kao prioriteti vanjske politike Bosne i Hercegovine.\nBakir Izetbegović nikakvim saopćenjima ne može opovrgnuti da važeća Strategija odstupa od ranije proklamiranog cilja - članstva u NATO-u i da govori samo o aktivaciji i provođenju MAP-a. Treba li podsjećati i na odredbe Zakona o odbrani BiH koji je donesen još 2005. godine u kojima se izričito govori o prijemu Bosne i Hercegovine u članstvo NATO, a u članu 84 navodi: "Parlamentarna skupština, Vijeće ministara Bosne i Hercegovine, Predsjedništvo, te svi subjekti odbrane, u okviru vlastite ustavne i zakonske nadležnosti, provesti će potrebne aktivnosti za prijem Bosne i Hercegovine u članstvo NATO-a."\nIzbjegavanje definiranja članstva u NATO-u kao cilja Bosne i Hercegovine u Strategiji ukazuje na derogiranje značaja institucija BiH u pogledu vođenja vanjske politike Bosne i Hercegovine ali i na podilaženje Bakira Izetbegovića i Predsjedništva BiH stavovima drugih zemalja, u ovom slučaju Srbije. Time se dovodi u pitanje suvereno pravo Bosne i Hercegovine da samostalno vodi vanjsku politiku.\nAko se za takvu vanjsku politiku zalagao Izetbegović, koji je sa Ivanićem i Čovićem nanio očiglednu štetu državi Bosni i Hercegovini, pristajući na izbacivanje članstva u NATO iz strateških vanjskopolitičkih ciljeva Bosne i Hercegovine i ako je to put koji bi trebao slijediti njegov nasljednik u Predsjedništvu BiH, onda mu poručujem da slijede velike promjene.\nSaradnja sa NATO nije ni približno isto kao i pristupanje NATO-u. Sarađivati se može sa državama i organizacijama različitih profila širom svijeta, ali je presudni egzistencijalni prioritet države Bosne i Hercegovine da bude član, a ne saradnik najjačeg vojnog saveza demokratskog svijeta.


Predsednik protiv Ustava, ponovo | Ateisti Srbije\n← Pismo poverenici za zaštitu ravnopravnosti\nUdruženje “Zdrav Razum”, Bihać, BIH →\nPredsednik protiv Ustava, ponovo\nPosted on 03.12.2012. by UO Ateisti Srbije\nUdruženje “Ateisti Srbije” najoštrije protestuje zbog nastavka štetne nedemokratske, nesekularne i nekritičke prakse sastajanja verskih lidera i izabranih predstavnika državne vlasti.\nPostala je već ustaljena praksa, od petooktobarskih promena do danas, da predstavnici izabranih državnih organa na svim nivoima, javno i bez ikakvog obzira prema građanima koji pripadaju drugim verskim zajednicama ili, pak, prema onima koji nisu pripadnici niti jedne verske zajednice, organizuju sastanke sa predstavnicima Srpske pravoslavne crkve radi primanja “blagoslova”, konsultacija, izveštavanja i slično.\nNaglašavamo da, po članu 11 Ustava RS, crkve i verske zajednice moraju biti potpuno odvojene od države, državnih organa i predstavnika vlasti. Sastajanjem sa predstavnicima samo jedne religijske zajednice, zarad “blagoslova”, konsultacija i dogovaranja, predsednik Srbije, Tomislav Nikolić, krši odvojenost crkve i države i dozvoljava predstavnicima crkve da direktno utiču na vlast i državne poslove.\nOvakvo direktno kršenje odredaba člana 11 Ustava RS od strane predsednika države ima posebnu težinu; iako je ustavni i zakonski položaj predsednika, pre svega, simbolički (predstavljanje države u inostranstvu i druge protokolarne funkcije), svaka ovakva radnja, makar to bio i samo sastanak sa poglavarom Srpske pravoslavne crkve (SPC), direktno se kosi sa smislom člana 11 Ustava RS, koji jasno odvaja crkvu od države i stavlja vrlo jasnu zabranu mešanja SPC, ili bilo koje druge religije, u rad državnih organa, kreiranje unutrašnje i spoljne politike ili bilo koju drugu aktivnost za koju je nadležan, na osnovu Ustava i zakona, neki državni organ.\nNesporna je činjenica da SPC ima veliki uticaj u društvu, ali taj uticaj mora imati svoje granice, što bi državni organi morali da prepoznaju i primene. To se odnosi, kako na organe zakonodavne i izvršne vlasti, tako i na sudsku granu državne uprave. Kada se državni organ sastane sa predstavnicima crkve radi konsultacija, time jasno pokazuje da ne postoji primat tog državnog organa, već upravo onoga sa kim se sastao radi savetovanja.\nSastajanjem sa predstavnicima samo jedne religijske zajednice, predsednik Srbije, Tomislav Nikolić, šalje poruku svim građanima Srbije da mu je, pored pobede na izborima, neophodno i odobrenje, odnosno svojevrsna dozvola predstavnika te jedne religije. Ovakvim postupkom predsednik Srbije, Tomislav Nikolić, šalje nedvosmislenu poruku svim građanima Srbije da je ta jedna religija, čije je predstavnike posetio, jedina ispravna i jedina sa kojom će se konsultovati, ali i jedina čiji će principi uticati na samu vlast i njen rad, dok će se interesi svih ostalih građana ispuniti samo ukoliko ta jedna religijska zajednica to odobri. U protivnom, biće zanemareni sve dok ne promene svoje religijsko opredeljenje u ovo, promovisano kao jedino ispravno.\nNi u jednom trenutku se u pitanje ne dovodi lično versko određenje samog Tomislava Nikolića kao građanina, zagarantovano članom 43 Ustava RS, ali je, ovim postupkom, predsednik Republike Srbije jasno stavio do znanja da moć države ne kontrolišu zakonom određeni organi, već da postoji i nemerljivi, premda svakako ne mali uticaj SPC – organizacije koja nije na demokratski, odnosno Ustavom propisani način, stekla pravo da odlučuje o sudbini građana.\nU danas podnetoj Ustavnoj žalbi, zahtevamo od Ustavnog Suda Srbije da zabrani zvanične posete predstavnika vlasti na bilo kom nivou bilo kojim predstavnicima crkava i verskih zajednica radi savetovanja i konsultacija vezanih za rad državnih institucija, radi obaveštavanja crkvenih predstavnika o radu državnih institucija, radi zvaničnog “blagoslova” državnih predstavnika ili bilo kog drugog mešanja crkvenih predstavnika u rad organa vlasti. Napominjemo da relativizacija ovakvog kršenja Ustava, tvrdnjom da predstavnici SPC odgovaraju na poziv, a ne nameću se, nije prihvatljiva. Sekularnost važi podjednako za državne organe, kao i za verske zajednice, a ukoliko oni nisu u stanju da prepoznaju kršenje ovog jednostavnog civilizacijskog principa, nadležne institucije ih moraju opomenuti.\nNapominjemo, još jednom, da se ne osporava sloboda veroispovesti zagarantovana članom 43 Ustava Republike Srbije kao pravo privatnog posećivanja i praktikovanja religije van okvira državnih zvaničnih uloga.\nNaprotiv, mi se i zalažemo za poštovanje svačijeg privatnog prava na verovanje ili neverovanje u ma koje božanstvo, ali od državnih organa i institucija očekujemo samo da poštuju najviši pravni akt ove države, budu neutralni i nezavisni prema verskim zajednicama, ali i čuvaju pozitivne principe koji štite sve građane Republike Srbije od diskriminacije.\n24 Responses to Predsednik protiv Ustava, ponovo


Dan online - Politika: Radi se transparentno - 2018-06-30\nPolitika CDT PREDSTAVIO INDEKS OTVORENOSTI U CRNOJ GORI I REGIONU Radi se transparentno\nIzvršna vlast u Crnoj Gori je najotvorenija u regionu, ali se i ona uklapa u negativni regionalni trend, pokazuje monitoring Centra za demokratsku tranziciju (CDT), nevladine organizacije iz Podgorice. Istraživanje o otvorenosti izvršne vlasti sprovedeno od januara do marta, a na osnovu rezultata je urađen set preporuka i smjernica za poboljšanje otvorenosti institucija.\n– Izvršna vlast u Crnoj Gori je i prema ovogodišnjem mjerenju najotvorenija u regionu, s ukupno 55 odsto ispunjenih kriterijuma otvorenosti, što je više od regionalnog prosjeka koji je 43 odsto – navodi se u dokumentu CDT-a.\nOcjenjuje se, međutim, da se i Crna Gora uklapa u negativni regionalni trend, pa institucije izvršne vlasti ukupno gledano stagniraju kad je otvorenost u pitanju, a u nekim slučajevima bilježe se i koraci nazad. Da bi utvrdili u kojoj mjeri građani zapadnog Balkana dobijaju pravovremene i razumljive informacije od svojih institucija, CDT je sa partnerima iz mreže organizacija Action SEE, prošle godine razvio Regionalni indeks otvorenosti.\n– Tada je saopšteno da će otvorenost biti posebno tretirana Komunikacionom strategijom Vlade za period do 2020. godine, čije je usvajanje bilo predviđeno u četvrtom kvartalu 2017. godine. Međutim, strategija, bez objašnjenja, nije usvojena u 2017. godini, niti je njeno usvajanje planirano u Programu rada Vlade za 2018. godinu – navedeno je u dokumentu CDT-a.M.V.


EVROPSKA KOMISIJA NAREĐUJE SRBIJI: Prekinite gradnju „Južnog toka“\nEVROPSKA KOMISIJA NAREĐUJE SRBIJI: Prekinite gradnju „Južnog toka“\nEvropska komisija je preporučila Srbiji da obustavi rad na izgradnji Južnog toka dok taj projekat ne bude u potpunosti harmonizovan sa zakonodavstvom EU.\nEK podstiče je da radi na povezivanju sa bugarskim sistemom protoka gasa, objašnjava danas EU Info centar (EUIC) u Beogradu.\nU ovoj fazi, Evropska komisija preporučuje Srbiji da obustavi radove na izgradnji Južnog toka do trenutka potpune harmonizacije projekta sa zakonodavstvom EU, čime će „izbeći povećanje troškova za popravku infrastrukture u budućnosti„, navodi EUIC.\n„Istovremeno, Komisija podstiče Srbiju da radi na povezivanju sa bugarskim sistemom protoka gasa„, piše u tekstu.\nDodaje se i da su navodi da Transjadranski gasovod „izlazi iz okvira zakonodavstva EU“ netačni, i podseća se da su, za razliku od pristalica\nJužnog toka, pobornici Transjadranskog gasovoda još 2011. uložili zahtev za izuzeće kod nadležnih državnih regulatornih organa i da je EK 2013. odobrila delimično izuzimanje od pravila koje podleže posebnim uslovima.\nPristalice Južnog toka još nisu uložile takav zahtev, a ukoliko to urade, državni regulatorni organi i Komisija bi bili u obavezi da procene takav\nzahtev i analiziraju pojedinosti tog projekta na osnovu kriterijuma iz Direktive o gasu, pojašnjava EUIC.\nOvi stvrno hoće još jednu Ukrajinu.\nMa nemojte.Boli vas k.... da li cemo mi imati gas.... EU je propast za sve siromasne zemlje


Нови инжењери на своjим радним местима - НСЗ\n„Na osnovu dogovora kompanije, Nacionalne službe za zapošljavanje i lokalne samouprave svi mladi diplomirani mašinski inženjeri sa teritorije Trstenika, koji su fakultet završili na državnom fakultetu, naći će posao u kompaniji. Ovog meseca smo primili njih šest i na osnovu daljih potreba i zahteva fabrika, a na osnovu evidencije NSZ, sigurno ćemo u narednom periodu nastaviti sa zapošljavanjem. Pri kraju smo pregovora sa mnogim inostranim partnerima, tako da očekujemo proširenje poslova i novi stručnjci će nam sigurno biti potrebni“, rekao je generalni direktor kompanije Ljubisav Panić.\nPredsednik opštine Trstenik Miroslav Aleksić zadovoljan je saradnjom sa kompanijom i NSZ-om: „Ovo je pravi primer saradnje jednog privrednog subjekta i NSZ. Ovo je takođe dobar pokazatelj da je saradnja lokalne samouprave i „Petoletke“ na maksimalnom nivou i to je garant da imamo zajednički cilj, a to je da kompanija stane na zdrave noge i nastavi da uspešno posluje kao veliki gigant. S obzirom da je interesovanje stranih kompanija za „Petoletku“ iz dana u dan sve veće, duboko verujem da ćemo uspeti u našim zajedničkim planovima. Lokalna samouprava uvek će pomoći mladim ljudima da se zaposle u svom gradu, jer to je jedan od ciljeva rukovodstva naše opštine-da se mladi intelektualci vrate i zaposle u svom gradu.“\nNovi mašinski inženjeri zahvalni su na pruženoj prilici i mogućnosti da se zaposle u svom rodnom gradu: „Školovao sam se da bih nakon završenog fakulteta mogao da radim u „Prvoj petoletki” i evo sada sam i počeo. Kolege su me jako dobro primile, pokazuju mi kako se sprovode procesi u njihovim sektorima. U jednoj ovakvoj kompaniji mogu puno da naučim i da se stručno usavršavam, a uz to i da doprinesem razvoju kompanije. Moji roditelji su radili u ovoj fabrici, tako da sada na neki način nastavljamo porodičnu tradiciju”, rekao nam je jedan od primljenih inženjera.


Liju Janli, saopštili su Reporteri bez granica, osuđena je 24. aprila, po optužbama da je sporove i probleme.\nU presudi koju je doneo sud u gradu Jingmenu u Okrugu Dongbao – navedeno je da je Janli, koja je objavila komentare o kineskom predsedniku Ši Đinpingu, bivšem premijeru Žou Enlaju i Mao Ce Tungu, vređala i napadala kinesku Komunističku partiju i njene lidere, širila lažne informacije i proizvodila smetnje koje su narušavala javni red i mir.\nJanli, nekadašnja bankarska službenica koja se preorijentisala na pisanje blogova, u 2018. i 2019. osvojila je dve nagrade iz oblasti slobode medija – nezavisnog kineskog Pen centra i jedne humanitarne organizacije.\nOd 2016. pritvarana je nekoliko puta – što je podrazumevalo i boravak uz nadzor na određenoj lokaciji, što Reporteri bez granica u svom saopštenju, označavaju eufemizmom za lišavanje ljudi slobode uz rizik da budu mučeni.\nPrema poslednjem izveštaju Indeksa medijskih sloboda Reportera bez granica – Kina se nalazi na 177 od ukupno 180 država koje su njime obuhvaćene.


Rimova predstavlja kofer inspirisan svemirom koji je savršen za vaša putovanja - Lux Life luksuzni portal\nOvog novembra, brend poznat po svojoj izradi, nasleđu i kvalitetu lansira Original Cabin Moon kofer sa karakterističnom reljefnom kožom koja je transformisana tako da odražava kraterski pejzaž Meseca.\nOvo je nastavak međugalaktičke odiseje brenda, kolekcije koja je lansirala dva ekskluzivna kofera inspirisana Marsom i Merkurom ranije ove godine. Novi kofer je predstavljen u ograničenom izdanju sa samo 750 numerisanih modela, cifra koja označava 750.000 km putovanja od sedišta brenda u Kelnu do Meseca i nazad.\nZahvaljujući stručnosti Rimowa brenda, upadljiva završna obrada izgleda kao realističan lunarni dizajn koji je pun dubine i izgleda baš kao površina Meseca. I kao omaž astronautskom svemirskom odelu, kofer ima crvene i bele detalje, praćene belom kožnom trakom sa crvenim ivicama, što ga čini kolekcionarskim predmetom koji će voleti svi koji su opsednuti svemirom.\nKao i kod svih originalnih kofera, specijalno izdanje dolazi sa značkom od eloksiranog aluminijuma ugraviranom sa logoom brenda i ima svoj patentirani sistem sa više točkova i teleskopsku ručku za glatko i lako upravljanje.\nSa dimenzijama 40 x 55 x 23 cm, čvrsta i elegantna kreacija je idealna kako za vaša kratka putovanja vikendom, tako i za duga putovanja kada samo želite da ovaj kofer insirisan mesecom bude bliže vama.\nOriginal Cabin Moon će biti dostupan u prodavnicama Rimowa od 10. novembra 2021, taman na vreme za vaše sledeće putovanje.\nOriginal Cabin Moon |


Novi ''Old Firm'' za trofej: Najveći derbi Škotske u finalu Liga kupa | MONDOBA\nNovi Old Firm derbi Seltik Rendzers u finalu Liga kupa\n10. August, 09:40\nNovi ''Old Firm'' za trofej: Najveći derbi Škotske u finalu Liga kupa 0 Podijeli Podijeli na facebook Podijeli na twitter Podijeli na viber Pošalji na mail\n03.11.2019. / 18:35\nAutor mondo.rs 03.11.2019. / 18:35\nNajveća utakmica u škotskom fudbalu igraće se još jednom za trofej, ovog puta u finalu Liga kupa. Nakon što je ranije plasman u borbu za trofej izborio Seltik, sada je to uspeo i Rendžers.\nNovi praznik fudbala u Škotskoj na programu će biti 7. decembra. Seltik i Rendžers će igrati za trofej i to u Liga kupu, takmičenju koje ima neobičan format.\nIako fudbalska prvenstva u tom terminu još uvek neće biti ni blizu kraja, u Škotskoj će mo saznati ko podiže prvi peharu sezoni. Novi format, koji se primenjuje od 2016. godine, donosi nam i finale u kalendarskoj godini u kojoj je takmičenje počelo.\nTako će legendarni ''Old firm'', jedan od najvećih svetskih derbija, biti igran početkom decembra i to za pehar. Rendžers je do sada 27 puta osvajao ovaj trofej, dok je tim u zelenim dresovima manje uspešan sa samo 18 trofeja.\nGradski rivali iz Glazgova su već odigrali jedan meč u ovoj sezoni, a Seltik je na gostovanju bio uspešniji od najvećeg protivnika. Tada je bilo 2:0 za Seltik, a Rendžers je istim rezultatom dobio pretposlednji susret ovih timova. Zanimljivo, poslednji remi u međusobnim duelima viđen je još u decembru 2017. godine.\nEkipa Seltika je do finala stigla polufinalnom pobedom nad Hibernijanom (5:2), dok je Rendžers danas bio uspešniji od Hartsa. ''Policajci'' su uspeli da sačuvaju svoju mrežu i da postignu tri gola u polufinalnom susretu.\nNaredni ligaški meč istih rivala igraće se samo nekoliko nedelja nakon finala Liga kupa. Seltik će najvećeg rivala dočekati u prazničnom raspoloženju, 29. decembra.\nPrethodne sezone je na legendarnom ''Hempden parku'' u Glazgovu ekipa Seltika bila uspešnija od Aberdina. Ove sezone će trofej braniti protiv svog najvećeg rivala.\nŠkotska Seltik Glazgov Rendžers Liga kup\nUpravo gledate ŠESTA LIČNA: Kako izgleda život u NBA "mehuru"? 0 Video Pre 43 min NBA liga se vratila u dosad neviđenom obliku, a naš čovek Darko Rajaković bio je ekskluzivni gost MONDO podkasta...


Dmitrović: Na predlog predsednika Vučića do kraja godine novi paket mera države u cilju povećanja nataliteta | Info centrala\nNaslovna Društvo Dmitrović: Na predlog predsednika Vučića do kraja godine novi paket mera države...\nMinistar za brigu o porodici Ratko Dmitrović posetio je danas Jagodinu. On je istakao da su retki primeri u Srbiji da prilikom poseta lokalnih samouprava bude zadovoljan onim što je u njima uradjeno po pitanju demografije i da je Jagodina jedan od retkih gradova gde je zadovoljan svim onim merama koje su sprovedene kako bi se zaustavila bela kuga. Dmitrović je kazao da je Jagodina imala snage da se uhvati u koštac sa ovim problemom.\n-Zahvaljujem Markoviću na merama kojima uspeva da ublaži demografski pad. Mi moramo u narednom periodu da povedemo više računa o odumiranju srpskog sela, da zaštitimo srpskog seljaka od uvoza svega i svačega jer nekontrolisani uvoz namirnica ima za rezultat i propadanje seoskih domaćinstava. Što se tiče povećanja nataliteta, na predlog predsednika Vučića do kraja godine biće donet novi paket mera koji će imati za cilj da pospeši radjanje dece. Svako novorodjeno dete će dobiti po 300.000 dinara, a u tom paketu mera biće razmotrena i mogućnost kako da mladim ljudima kroz podsticaj od 20.000 evra omogućimo kupovinu stana – zaključio je Dmitrović.\nDragan Marković Palma predsednik Skupštine grada Jagodine naglasio je da grad Jagodina izdavaja ogromna sredstva za pomoć porodici, deci i socijalno ugroženim kategorijama stanovništva. Napomenuo je da je grad Jagodina prvi u Srbiji doneo odluku da se novorodjena deca pomažu sa 1200 evra, što je doprinelo da na teritoriji grada u pojedini školskim godinama bude čak i do dva odeljenja osnovaca više upisano. Takodje je rekao da je za svako četvrto i dalje rodjeno dete u periodu od 2008 do 2010. godine grad doneo odluku da se ta deca pomažu sa dvesta evra do punoletstva svakog meseca, što ta deca i dan danas primaju.\n-Izgradili smo nove škole i vrtiće. Sve do epidemije korona virusa, 15 godina su u organizaciji grada studenti putovali u Beč, srednjoškolci išli na letovanje u Grčku, a osnovci kada završe četvrti i osmi razred u Crnu Goru. Pomagali smo gradjane i u vreme korone i tada smo za najugroženije podelili 7.500 paketa sa hranom i sredstvima za ličnu higijenu. Kod nas u Jagodini je od pre tri godine besplatan autobuski prevoz za sve, a do tada ovu mogućnost su imali djaci i studenti sa teritorije grada. Samo u prošloj godini za socijalna davanja grad Jagodina je izdvojio više od 200 milona dinara – kazao je Marković.\nPrethodni tekstPolicija ograničila kretanje novinaru, on podnosi prijavu Sektoru unutrašnje kontrole\nSledeći tekstPalma: Đilasa i njemu slične ne interesuje zaštita životne sredine


Oko 200 žena maršira u znak soldarnsti sa povređnim demonstrantima tokom poslednjeg protesnog skupa zbog izbornih neregularnosti u Minsku, Belorusija, 12. avgusta 2020.\nHiljade ljudi protestovalo je u Belorusiji u sredu četvrtu noć zaredom protiv onoga za šta tvrde da su pokradeni izbori za šesti mandat predsednika Aleksandra Lukašenka.\nDemonstranti u Minsku formirali su ljudski lanac, kako bi pokušali da blokiraju policiju.\nSvedoci kažu da je policija u jednoj ulici u glavnom gradu ispaljivala gumene metke na ljude koji su stajali na svojim balkonima i pozdravljali demonstrante.\nRanije u sredu, grupa žena takođe je formirala ljudski lanac i donela bukete cveća do policajaca koji su tu stajali, ne pokušavajući da žene rasteraju.\nSlične demonstracije održane su i u drugim gradovima Belorusije.\nOko 6.000 ljudi je uhapšeno i na stotine povređeno nakon što je policija upotrebila suzavac, palice i gumene metke kako bi razbila večernje marševe.\nMeđu njima je i novinar Radija Slobodna Evropa Vital Tsihankou, koga je policija brutalno pretukla zajedno sa još dvojicom nezavisnih beloruskih televizijskih izveštača, javio je Asošijeted pres.\nLjudi su pohrlili u zatvore da traže nestale rođake i članove porodica.\nLukašenko je poručio da ga neće zastrašiti.\n"Jezgro ovih takozvanih demonstranata su ljudi sa kriminalnom prošlošću (koji su) trenutno nezaposleni", kaza je on u sredu.\nŠef diplomatije Evropske unije Žozep Borel sazvao je sastanak ministara spoljnih poslova zemalja EU u petak, kako bi se razgovaralo o Belorusiji. On je zapretio sankcijama protiv "onih koji su odgovorni za viđeno naslje, neopravdana hapšenja i falsifikovanje izbornih rezultata".\nBeloruska izborna komisija proglasila je da je Lukašenko pobednik nedeljnih predsedničkih izbora sa osvojenih 80 odsto glasova, dok je njegova jedina ozbiljna izazivačica, bivša nastavnica Svetlana Tihanovskaja, dobila 10 odsto glasova.\nOna je ušla u izbornu trku u poslednjem trenutku, nakon što je policija uhapsila njenog supruga, opozicionog blogera koji je planirao da se kandiduje za predsednika.\nTihanovskaja je pobegla u Litvaniju u utorak, a kao razlog navela je bezbednost svoje dece.\nLukašenko je često nazivan poslednjim evropskim diktatorom zbog njegovog suzbijanja slobode govora i ljudskih prava, dok je pokazivao malo tolerancije za disidente. On vlada Belorusijom otkako je ona proglasila nezavisnost od Sovjetskog Saveza 1991. godine.\nMnogi demonstranti takođe su besni zbog njegovog odbijanja da preuzme bilo kakvu značajnu akciju kako bi se borio protiv koronavirusa.\nLukašenko se trudi da umanji imidž brutalnog diktatora koji teži bliskim odnosima sa Kremljom, tražeći bliže odnose sa Evropskom unijom i Sjedinjenim Državama.


Alaves odneo bodove iz La Korunje - Sportske.net\nAlaves odneo bodove iz La Korunje\nU duelu dva Deportiva na 'Riasoru', slavili gosti iz Baskije.\nBilbao posle preokreta savladao La Korunju, junak je naravno Aduriz!"Vrzino kolo" Žorža MendešaPao krov, odložen meč PrimerePrimera - Las Palmas i Deportivo podelili bodoveBivši igrač Čelsija menja Babela u Deportivu!\nDebakl koji im je nanela Barselona na njihovom bunjištu u prošlom kolu nije ostavila teže posledice po fudbalere Deportivo Alavesa.\nOni su danas u okviru 23. kola španske Primere savladali imenjaka iz La Korunje u gostima, upisali sedmu prvenstvenu pobedu ove sezone i napravili važan korak ka ostavrenju primarnog cilja, a to je opstnak u društvu najboljih.\nJedini gol na meču odigranom na 'Riasoru' postignut je iz penala, Manu Garsija je bio precizan sa 'bele tačke' u 68. minutu za, ispostaviće se, konačnih 0:1.\nSrpskih internacionalaca Aleksandra Kataija i Nenada Krstičića nije bilo ni u protokolu gostujuće ekipe.\nAlaves će neko vreme provesti na 11. mestu, da li će tu i ostatti zavisi od ishoda duela između Malage i Las Palmasa na 'Rosaledi' koji je na programu u poendajak uveče.\nLa Korunja još uvek ne zna za pobedu u 2017. godini i trenutno je tri boda daleko od opasne zone.\nVeć imamo dva nova premijerligaša, a ko je najbliži ulasku u Primeru, Seriju A, Bundesligu...?


by Marija Dedić\t22/01/2021\nEfikasno upravljanje industrijskim otpadom ključno je za unapređenje zaštite životne sredine, ali i za veću konkurentnost i održivost domaće privrede. To je oblast koja ima ogroman potencijal i dosta izazova koje će zajedno rešavati privreda i nadležna ministarstva, poručili su predstavnici Vlade Srbije i poslovne zajednice na jučerašnjem sastanku u Privrednoj komori Srbije (PKS).\nSavetnik predsednika PKS Milun Trivunac rekao je da je cirkularna ekonomija šansa za našu privredu, garant održivog razvoja i ne postoji oblast u kojoj ima više potencijala i koja nije dovoljno iskorišćena kao što je upravljanje industrijskim otpadom.\nPotpredsednica Vlade Srbije i ministarka rudarstva i energetike Zorana Mihajlović najavila je da Srbiju čekaju izmene Zakona o upravljanju otpadom. Istakla je da je cilj da se što više koristi otpad u proizvodnji električne i toplotne energije i da se radi na dekarbonizaciji. Mihajlović je naglasila da energetika i ekologija ne mogu jedna bez druge i da je zajednički fokus klimatski neutralan razvoj.\n– Zakoni i drugi propisi koje donosi država ne mogu da funkcionišu ukoliko nema najtešnje sprege sa privredom – poručila je Mihajlović i najavila da će ove godine biti donete važne odluke u vezi daljih koraka u procesu dekarbonizacije.\nMinistarka zaštite životne sredine Irena Vujović istakla je da su prioriteti rešavanje ključnih izazova u oblasti ekologije, a to su upravljanje industrijskim otpadom, smanjenje aerozagađenja i saniranje deponija.\n– To je sve ono što čeka Srbiju i na čemu intenzivno radimo. Svaki vid sugestije i sve ono što ćemo moći da primenimo u narednom periodu, a da upravo ove najveće probleme u Srbiji rešimo, rado ćemo prihvatiti – kaže Vujović.\n– Privrednici na ovu temu ključnu za privredu ukazuju deset godina i mi bismo voleli da vidimo da u Srbiji postoji organizovan način zbrinjavanja otpada – poručio je Knjeginjić.\nTags: dekarbonizacija,dimitrije knjeginjić,industrijski otpad,irena vujović,la farž srbija,milun trivunac,Privredna komora Srbije,upravljanje industrijskim otpadom,zakon o upravljanju otpadom,zorana mihajlović


Postovani da li postavljanje kocica i krune boli za vreme postavljanja kao i posle??\ntokom postavljanje kočića ne osećate bol jer zub koji se postavlja kočić nije vitalan (izvađen mu je nerv).\nDa li postavljanje kocica i krune boli\nPoštovani, zanima me na koji je način najbolje voditi računa o protezi?\nProteze je potrebno oprati nakon svakog obroka, obavezno ujutru i uveče. Proteza se pere, kao i zubi, pastom i četkicom, s tim sto postoje specijalne četkice namenjene za oralna-hirurgijagijenu proteze.\nKako odrzavati protezu\nPoštovani, moj otac ima parodontopatiju i zbog nje je izgubio većinu zuba vrlo rano. Da li to može i meni da se dogodi?\nParodontopatija nije nasledna bolest sama po sebi. Nju izazivaju mikroorganizmi koji se nalaze u dentalnom plaku, odnosno biofilmu. Međutim, stepen izraženosti oboljenja zavisi mnogo od imunog sistema obolelog, koji može biti oslabljen usled nekog genetskog oboljenja, pa da samim tim i parodontopatija bude u težem obliku.\nGubljenje zuba zbog parodontopatije


Gradovi širom svet pružili su podršku Italiji u borbi protiv virusa korona.\nU Dubaiju otvoren najviši hotel na svetu (FOTO, VIDEO)\nEmirat Dubaija, u stalnoj potrazi za rekordima, svečano je otvorio najviši hotel na svetu, visok 356 metara.\nHrabri cilj Emirata: Da li će Dubai postati najodrživiji grad na svetu?\nSvetski fond za prirodu 2006. godine proglasio je Ujedinjene Arapske Emirate zemljom s najvećim ekološkim otiskom po glavi stanovnika. Ali u međuvremenu se dogodilo i nešto drugo: Dubai je počeo da se menja.\n10 najlepših fontana na svetu\nPredstavljamo vam najspektakularnije fontane, koje svojom arhitekturom i muzičkim performansom svakodnevno oduševljaju ljude širom sveta.\nNa ovoj listi se nalaze piramida, crkva i još 5 neobičnih građevina, koje su u nekom trenutku nosile titulu najviše zgrade na svetu.\nPredstavljamo vam najuzbudljivija i najlepša mesta ovog regiona, koja privlače milione turista svake godine.\nPogled s najviše zgrade na svetu (VIDEO)\nPogledajte opasnu šetnju u visinu, uz zidove Burdž Kalife, najviše građevine koju je čovek ikada sagradio...\nDaleko od kuće: Život u Dubaiju\nU današnjem hiperpovezanom svetu mnoge zemlje u razvoju otkrivaju da su ljudi njihov najunosniji izvozni proizvod. Gastarbajteri i njihove porodice moraju da se nose sa neizbežnim kompromisom: emotivnim gubitkom radi materijalne dobiti.\nOpustošena, obrasla i zaboravljena: 10 prelepih napuštenih mesta u Francuskoj (FOTO)